
वाख त वचुन 


कुनि ति ज़बॉन्य ga अदब फाफलावनु खॉतर्‌ छु ज़रूरी जि यि अदब 
गछि युन संजीदगी सान अलग-अलग dora पेठ परनावनु; यि गछि 
गॉर जाँनिबदाँरी तु ईमानदॉरी सान म्लांकनु युन; तु अथ गछि लगातार 
वुसजार दिनु युन। काँशरि जबाँन्य छै न॒ सरकॉर्य सरपरस्ती जांह 
हाँसिल wera! यि छे आम बोलचालि हंज़ ज़बान रूजमुच। गॉर 
ज़बानन हुंदिस दबावस मंज़ रूज़िथ ति छु कॉशिरिस म्वलुल अदबी 
सरमायि हॉसिल। अम्युक वाराह अदबी सरमायि छु ज़ायि ति गोमुत। 

शायरी हंज़ रेवायथ छे प्रॉन्य, अमापोज़ नसरी सिन्फन म्यूल 
बुसजार पॅतिमेव शेठव वॉरियव पेठय। नसरी अदबस मुकाबल छु 
शॉयरी अदब SIE लेखन आमुत तु यि छु रफतार सान लेखन 
यिवान। नसरी अदबस मंज़ छि अफसानु, नावल, नाटक, असे, तंकीद 
वगाँर शॅमिल। 

कॉशुर परनावुन छु हाल हालय कॅशीरि स्कूलन मंज.रॉयिज 
आमुत करनु। कंचन कालिजन तु युनिवर्सिटी ast छु परनावनु यिवान। 
अमि किन्य फांफुलेयि नु तंकीद जयाद be! नावलु ति छे बस कॅच 
ताम लेखन आमचु। बाकृय ज़बानव पेठु कॉशिरि ज़बॉन्य मंज़ तरजमन 
छु कॉशिरिस अदबस, खासकर नसरी अदबस वारयाह बरुचर 
कोरमुत। व्वमेद छे जि तॉलीमि मंज़ कॅशिरि wa हुंदिस वरतावस 
मंज़ हुरेर सपदनस सत्य सुत्य मेलि ब्रॉहकुन अथ बेयि वुसजार। 

यि छे अफसूसुच कथ जि आम लूख छि नु ज़्यादुतर PR 
अदब परान | किताब छै छपान मगर परन वैँल्य छि कम। परन वाल्यन 
हुंद dale बडावन खाँतर छे कूशिश PIA ज़रूरी। कॅशीरि IR ति 
२छि.काँशुर परनस कुन मॉल फेरुन। फारसी लिपि मंज़ परनस मंज़ छे 
वारयाहन दिकत यिवान, खासकर तिमन यिम कॅशीरि नेबर रोज़ान 

fel कॅशीरि नेबर हेकि देवनागरी लिपि कॉशरि खॉतर अख 
यखितयाँरी लिपि बॅनिथ। यि छे खोशी हुंज कथ जि पतिमेन केंचन 
वॅरियन छपेयि वारयाह कॉशिरि किताब देवनागरी लिपि मंज़। वाख तु 
che बाक॒य मैगज़ीन ति छि यथ लिपि मंज़ बराबर छपान। 

अभकस (AIKS) कि तरफ आव हाल हालय CKLLC 
(Centre for Kashmiri Language, Literature and Culture) PIAT 
करनु। मे छे व्वमेद अमि सत्य ति मेलि कॅशीरि नेबर PIRR ज़बॉन्य 
त॒ अदबस वुसजार। यि सेंटर fea PAR Aa कॉशिरि खॉतर 
देवनागरी लिपि हुंदिस वरतावस पोछर। देवनागरी कॉशरिस मंज़ यिन 
किताब छापनु। प्रथ वँरियि यिन देवनागरी कॉशरिस मंज़ छपेमचन 
किताबन पेठ यनाम ति fea! यि सेंटर करि कॉशरि ज़बॉन्ये,'अदबस 
त॒ सकातस पेठ अख ऑनलाइन एंसाइक्लोपीडिया तयार। सेंटरकि 
तरफ यिन सेमिनार, कँफ्रेस त वर्कशाप ति करन्‌। 

यथ शुमारस मंज़ छि he लेख, अफसान, शॉयरी, शुर्य 
अदब॒क्य नमूनु, तबसर वगाँर दिनु आम॒त्य। लेख छि अदबी, समाँजी; 
तु शख्सियाँती। अफसान॒ छि Age त असलूब रँग्य रंगारंगी पेश 
करान। शॉयरी हुंद्य नमून॒ छि अलग-अलग नॅहजन हंद्य चारन 
आम॒त्य। शुर्य अदबस मंज़ छे अख नज़ूम पेश, स्वस पंचतंत्रचि अँकिस 
कथि कॉशरावान Bl अकि सॉद्रवार किताबि हुंद तबसर त 
सिलसिलवार कालम स्वखन डुस ति छि शॉमिल। 

मे छे मेद ज़ि परनवॉल्य सोज़न पनुन्य राय यथ शुमारस 
मुतलख, त अँदीब सोज़न पनुन्य ताज़ छोट्य लेख, अफसान, शॉयरी 
त॒ तबसर छापनु खाँतर | 


ओमकार कौल 
एडिटर 

ललि हुंद आलव 
बाल कृष्ण सन्यासी 


करम जु कारन त्रे कोबिथ 

यव लबख परलूकस आंख 

ay खस RRA Hga चॉबिथ 
तवय चली मरनुन्य शांख।। 


क्याह कर पाँचन दॅहन तु कहन 
व्वखशुन यथ लेजि कॅरिथ यिम गये 
सॉरी समहन यथ रज़ि लमुहन 

अद्‌ क्याज़ि रावि हे कहन गाव।। 


त्रेशि ale मो क्रेशिनावन 

यान्य छेयि तान्य संदारुन दिह 
फ्रठ चोन दारुन त॒ पारुन 

कर वपकारुन स्वय छय क्रय।। 


हचिवि हारंजि पैच्चिव कान गोम 
अबख छान प्योम यथ राज़दाने 
मंज़बाग बाज़रस कुलफु रोस वान गोम 
तीर्थ रोस पान गोम कुस मालि ज़ाने || 


आमि पनु सोदरस नावि छस लमान 
कति बोज़ि दय म्योन मे ति दियि तार 
आम्यन टाक्यन पोन्य जन शमान 
जुव BA ब्रमान गर्‌ गछुहा।। 

येलि लल माँज करम तु कारन व्यछनावान छि स्व छि मन॒चि 
शक्ती हुंज़ कथ करान तु वनान जि इच्छा शक्ती , क्रया शक्ती त 
ग्यान शक्ती यिम त्रैनवय हरकॅच छि मनुचि तु आत्मा छु यिंहदिसय 
बलबूतस प्यठ या त॒ निष्काम करम करान तु Ad स्वकाम करम करान। 
तवय छि स्व वनान जि यछा गॅछ तिछ करनु यिन्य जि ग्यानुवान बॅनिथ 
करहँव तिछ क्रेया ज़ि करमन सत्य रोज़ि हे न कांह रिशतय तु 
सतसंगस मंज़ ऑसिथ ति नेरहेँव पतु तमि मंज़ ति न्यबर त गछुहेव 
मुक्त। 
बेयिस जायि छि लल लेजि हंज़ कथ HR शरीरच कथ 
करान तु वनान जि मन॒ चि पांछ ग्यान यॅन्द्रियि त॒ पांछ करम येन्द्रियि 
याने देह Shee तु कॅहिम मन छि शरीरस फकथ तछान त हाँसिल न॒ 
कॅह। हरगाह यिम काहवय Apae बिहिथ अकी अनमान नफह 
न्वखसानुक सोंचि हन शरीर त आत्मा रोज़हन डन्जि। 
लल देदि हंज़ त्रेश तु ब्वछि हंज़ कथ करन्य छि असि मंज़ यि 
सोंच पॉद करान जि दिह वेह ख्यावुन गव न॒ दिहस तकलीफ द्युन 
बल्कि गव मनस संतोश अनुन ताकि आत्मा लागि शरीरस रचि कामि | 
सुती छु यि ति ननान जि ललि कोताह ओस शिव Age प्रभाव प्योमुत। 
शिवमतु मुताबिक छु न॒ जॉयिज़ जि शरीरस यियि साधना करन खाँतर 
तकलीफ fet! ल्याहज़ा छि लल त्रेयिमिस वाखस मंज़ वनान जि 
फाकय द्यान करुन छु मज़ाक तिक्याजि कल छि चकि ख्यनस चेनस 
कुन आसान तु यिथ॒ पॉठ्य स्वसु दारना बनान छि स्व छि फ्रठ त॒ बयि 
We करान। जान छु हरगाह अस्य कॉसि रुत करव या अथरोट 
करव ड 
चूरिमिस वाखस मंज़ छु ललि पन॒नि इबतिदॉई ज़िंदगी हंज़ि 
लाचारी हुंद एहसास दिथ अकि नफसियाँती पज़र प्यठ वुरुन थोद 

तुलिथ इनसान YE ऑदरून असि ब्रोंह कनि थोवमुत। स्व छि शरीर 
रूपी राज़धॉनी मंज़ मन रूपी ना तजरुबकार छानस तु हचिवि कमान 
रूपी आत्माहस सुत्य पेचिव गासुक तीर रूपी यछा आसनस प्यठ 
वाहवेला करान त॒ मानान ज़ि स्व छि कुलफ रोस वान बनेमुच त 
यिथ्यन हालतन मंज़ क्वस साधना ह्यकि स्व कॅरिथ। 

पुंचिमिस वाखस मंज़ ति छि लल युथुय एहसास दिथ यि 
मानान for तसुंज़ि साधनायि हुंद शौराँती दोर ओस तस बास दिवान 
जि संसार रूपी समन्दर मंज़ नेरुन छु मुशकिल तिक्याज़ि मन रूपी पन 
छु ओम तु सु कति लगि वति। तस छु बासान ज़ि तसंज़ कूशिश छि 
फोज़ूल पोज़ कल! छस गनेमुच जि परम शिवस मंज गछिहे लीन। 
च्यथ, तल च्यथ, अच्यथ त प्यठ च्यथ मीलिथ छु च्यतुक अख 
विशाल रफ ब्रोंह कुन यिवान तु लल छि च्यथ सोरिथ शुन्यवादुच कथ 
करान त॒ यिथ पॉठ्य छि स्व वजूदियत याने अस्तित्वच बावथ करान। 
स्व छि वनानः 


तुरि सलिल खोत तय तुरे 
हिमि त्रे गय ब्यन अब्यन व्यमर्शा 
चीतनि रव वाति सब समुय 
शिवस॒य चराचर जग पशा 


dar गलि तय मंथुर म्वच्े 
HR गोल तय म्वचे AA 
AA गोल तय कैंह ना म्वचे 
शुन्यस शुन्याह मीलिथ क्यथल्न 


ग्वडनिकिस वाखस मंज़ छि लल वनान जि अकोय पोन्य छु 
शीन ति बनान त॒ तुलकतुर ति। चूँकि च्यथ छु गु बेदार तवय छु कुनुय 

तत्व ब्योन ब्योन बासान। येलि च्यथ ज़ोति त ज़गथ यियि सोरुय 
शिवमयी बोज़न। 

दोयिमिस वाखस मंज़ छे लल वनान ज़ि तंथुर HR त॒ च्यथ 
छि तिम A मरहलु यिमव Ase साधनायि हंज़ क्रेया ब्रोंह पकान छि पोज़ 
येलि च्यतस शून्युक (युस शकलि शिव छु) आबास सपदि, तेली छि 
साधना पूर सपदान। वनुन छु यिवान ज़ि कॉशिरिस शिव मतस मंज.छे 
शून्यिच कल्पना बोद्ध शून्यवादुक असर। तंथर छु नक्श यथ HA 
आयि व्याख्या यियि करन तु मंथुर येलि च्यथ चापि त॒ च्यथ गछि अद॒ 
शिवस सत्य मीलिथ। 

लल देदि हंद्य वाख परिथ छु ननान जि स्व छि मानान जि 
मनुक Sh आसुन छु आत्माहस क्रियावान बनावान युस तस पन॒नि 
वजूदुक पय दिवान छु। अस्तित्वस सत्य कुनुय गछुन गव शिवस सत्य 
मेलुन। = 

लल दैदि छु नु यि ज़ांह वौनमुत ज़ि मन गछि मारुन तु तन 
गछि होखराव॒न्य तु यछायि गछि टख द्युन बल्कि छि स्व यि वनान ज़ि 
यछुन गौछ सु स्वख युस पोशिवुन आसिहे। तमि किन्य छि स्व मनस 
चेतनावान जि साधनायि हुंज़ि वति प्यठ पकनु खाँतर छु यि ज़ोरूरी जि 
संतोश यियि पॉद करनु तु हाव बाव स॒त्य बगवानस पूजा करन खोत छु 
तस AT पोश लागुन्य जान तिक्याज़ि तिमन मंज़ छु यछायि हुंद 
मेछर मूजूद युस आत्माहस तु परमात्माहस म्युल छु करनावान | 


मतलब छु यि ज़ि यैलि मन आत्महुच मुक्ती यछान छु तेली छि मनक्य 
पोश फ्वलान। लल छि वनानः 


कुस मरि त॒ कसू मारन 

मरि कुस तय मारन कस 

युस हर हर त्रॉविथ गर गर करे 
अद्‌ सु मरि तय मारन तस|| 

ख्यनु ख्यनु करान कुन नो वातख 

न ख्यनु गछख अहंकॉर्‌य 

सोमुय खे मालि सौमुय आसख 

स्वमि ख्यनु मुचरनय बरन्यन TTI | 


कुश पोश तेल SH ज़ल ना गछे 
सद बाव ग्वर्‌ कथ युस मनि हेये 
शोम्बूहस स्वरि नेत्य पनुनि यछे 
स्वय देंप्यज़े सहज़य क्रेय।। 


ग्वड़न्युक वाख छु यि सोंच Wg करनावान ज़ि रुह येलि न॒ 
मरान॒य छु त बयि कम्युक छु . व्यं गव युस हर हर त्रॉविथ गर्‌ गर्‌ करि 
तसुंद आत्मा बुछि न स्वखुय। 

दोयिमिस वाखस मंज़ छु संतोश करनस प्यठ ज़ोर दिनु 
आमुत। . 

त्रेयिमिस वाखस मंज़ यूग, साधनस प्यठ ज़ोर दिनु आमुत तु 
मन॒ न्येंब्रिम अमल बे माने करार दिनु आम॒च तिक्याज़ि मनच अमल छि 
अहम त॒ अथ मंज़ छि यछा अहम। शिव मतुक मेछर छु यथ कथि मंज़ 
लबनु यिवान fH मनुक त आत्महुक ख्वश यिवुन मिलचार सपदिथ 
यियि साधनायि हंज़ वथ रटनु तु परम शिवस सत्य सपदि म्युल। 
मनुकिस तु रुहकिस अथ यकृतिस मंज़ छु शरीर किस शॉमिल 
सपदनस प्यठ ति ज़ोर दिनु आमुत तिक्याज़ि तमि सत्य छि 
नफसियाँती अमलि हुंद डन्जि रोज्ुन येकीनी सपदान। गव WEP 
ख्वश रोजुन छु लॉज़िमी। 

लूब,मोह तु क्रूद AGA छु ज़ोरूरी तिक्याजि मचुक संतोश 
प्रावुन छु ज़ोरूरी तु स्व छि वथ येमि किन्य कल गनि त॒ परम आनन्द 
प्राप्त करनुच सखर ह्यकि सपदिथ। लल छि वनान : 

ग्यान ART छय हाक्‌ वॉर 
दिज़्यस शम दम क्रैयि पॅन्य 
लामा चेँकर पोश प्रॉन्य क्रैयि दोर 
ख्यन॒ ख्यनु म्वची वॉर छेन्य।। 


कथ छि साफ जि ग्यानुच वथ छि हाकु वारि बराबर तिक्याज़ि 
हाक्‌ वारि हुंदी पाठ्य छि मनस टिकिल्य दिन्य तु sted आँदर्य जंगल 
लागुन ज़ोरूरी ताकि मन रोज़ि डन्जि तु वार वार गछि मनुच वॉर तन 
ह्यथ आत्माहस शक्ति Ad मुताँबिक लामा AHR याने मातृका मंडलचि 
वति प्यठ पकनावान यथ शक्ति उपासना ति वनव। ललि हुंज़ि 
साधनायि est अमल छि कुंडलिनी.जागरथ करनुच अमल त पननि 
सफरुक आगाज़ करानुय AT तस पताह जि दुनियॉवी हावनगॅरी हंज़ि 
वति प्यठ पकन सत्य हेकि नु स्व मॅज़िल प्रॉविथ बल्कि छि मनुच दयी 
गाल॒न्य तु अदय he अंदि। वतीर सान क्रेया करान करान ग्यान 
हाँसिल करनु सत्य छे न॒ ग्यान॒वॉर छेन्य तु नॅन्य बासान। स्व छि 
वनानः 


परान परान ज़्यव ताल फॅजिम 

चे युग्य क्रय तँजिम न ज़ांह 

सुमरन फिरान न्यठ तु ऑग॒ज गॅजिम 
मनुच द्वयी मालि चँजिम न॒ ज़ांह।। 


GIN लल वाखन हुंद्यन लफज़न फेरबदल सपदनु किन्य छु 
SION जि लल वाखन हुंद नफसियॉती पहलू बदि कॅडिथ यियि तॅम्य 
संद्यन नफसियाँती त रूहॉनी तजरुबन हंज़ सही ज़ानकॉरी हाँसिल 
करनु। शक्तिमत छु न॒ शिवमत॒ निश अलग बल्कि छु शिवमतुक 
व्यस्तार। शक्ती छि शक्ति पूजा अहम मानान तिक्याज़ि तिंहदि 

मुताबिक छे यि दयि संज़ कुव्वत श्री विद्या पराम्बा या श्री देवी य्वस 
ब्ह्मांडच व्वथपॅती करान छि। 

आचार्य अभिनवगुप्त छि वनान जि यि संवित देवी छि परि पूरन 
शिवस सत्य कुन्य ऑसिथ ति पनुन्य अख अलग प्रज़नथ ह्यथ परापरा 
रूपस मंज़ यछा शक्ती ह्यथ जि संसारस छु जनम द्युन। 
अपरा रूपस मंज़ कालुक स्वरूप बॅनिथ तु परा रूपस मंज़ शिव Ye 
तीज़ तु तसुंद व्यस्तार बॅनिथ सर्वव्यापी । अँमिस छि अवय त्रिपूर सुंद्री 
ति वनान तु यि छि सॉरिसय ग्रह मंडलस मंज़ सतोवुहन नक्षयतरन 
मंज. चुहाँठवृन्यन यूगनीयन मंज़ तु बाहवनिनुय राशन मंज़ WE तु 
मातृका चैंकरच बुनियाद ति छि यिहय येम्युक नाव (लामाचकर) हेरि 
कनि लल देदि पनुनिस वाखस मंज़ ह्यौतमुत छु। मालनी चॅक्र त॒ 
लामा या मातृका चकर छि ज़॒ अलग अलग चकर। मालनी चकर छे 
अछरन हंज़ स्व माल यथ मंज़ सॉरी ब्योन ब्योन छि त॒ शिव ति छु 
यिम॒न॒य मंज़। ललि हुंद लामा चेंकर याने मातृका चकरुक जिकिर 
करुन छु माने थवान ज़ि ललु मॉज आँस स्व योगनी य्वसु शिव 
फलसफ्‌ तु Ap फलसफु ज़ानन वाजेन्य ऑस युस नफसियाँती 
ऑलिमि हुंद आगुर मानन छु आमुत। नी तव ललि हुंद यि वाख 
बान गोल तय प्रकाश आव ज़ूने 

OA गौल तय मोलुय च्यथ 

च्यथ गोल तय che ति ना कुने 

Ña भू भुव; स्व; व्यसरज़िथ क्यथ।। 

वनान छि जि सिरी छु लोसान याने सिरी रूपी ग्यान हाँसिल 
कॅरिथ ति छु नु हाँसिल te ति। सुती ति छु चँदरम याने मन ज़्यवान 
तु मन छु भू भुव; त स्व; लूकन ति ह्यौरुय तु यिमव त्रेनवन्य छु मनस 
रोह कनि विसर्जन गछान पोज़ मनस मंज़ मूजूद च्यथ छु क्रेयायि सुत्य 
पानय हुमान। मतलब छु यि जि लल छि मनस स्यठाह थभार बखशान 
त वनान जि योताम च्यथ एकाग्र यियि न॒ करनु तोताम छु स्वकाम तु 

निश्काम करम GR मंज़ नेरुन स्यठाह मुशकिल। मन छु न॒ पूर 
मरानय तिक्याज़ि च्यथ छु परेशान आसान। 
मनच वथ Bis क्यो शरीरुक नचुन फेरुन त रूहॉनी तकदव 
अंजामस ताम वातनावनस मंज़ हरगाह प्राणुक अथवास आसि न तेलि 
'कति हेकि इनसान या कांह ति जुव ज़ाथ कॉयिनातुक हिस ऑसिथ। 
प्राण गव जुव। यि गव शाह ति त॒ इन्द्रियन हंदि कॉम करनुक 
कुवत ति। येली प्राण छि तैली छु सानि शरीरुक रंग डंग कांह माने 
थवान। प्राण छि पाँचि कसमुक। 
अपान छु रेक अँडिजि निश मूलादार चकरस मंज़ येमि सत्य शरीरच 
गंदगी न्यबर नेरान छि। 
दोयिम गव समान प्राण तु यि छु तूनिस निश मनि पुर चकरस 
निश युस ख्यन श्रॅपरावनस मंज़ मदद दिवान छु। 
त्रेयिम गव सु प्राण युस सीनस मंज़ अनाहत चकरस स॒त्य 
आसान छु त॒ शाह खारनस मदद दिवान छु। यि वश करन स॒त्य छु 
इनसान यूगी बनान। 
चूरिम गव उदान युस हॅटिस मंज़ बाग fags चकरस मंज़ 
आसान छु। अमी स॒त्य छु आत्माहस परमात्माहस स॒त्य सम्बंद बनान 
तु मरनु विज़ि छु य्वहय आत्माहस शरीर मंज़ अलग करान। 
पुंचिम गव व्यान। यि छु शरीर कयन अंगन अंगन ताम रथ 
वातनावान तु स्वादिशठान चकरस मंज़ छु मूजूद आसान। यिमय प्राण 
वश PRI छु यूगी कुंडलनी ब्वन प्यठ ह्योर खारनुक अब्यास करान। 
व्वन्य ज़ोन असि जि प्राणय छि इनसान संज़ि नफसियॉती 
जिसमॉनी तु रूहॉनी हरकँचन ब्रोंह पकूनावान। लल द्यद ऑस ज़िन्द 
रोज़नुच अमल ब्रोंह पकनावनस सत्य स॒त्य नफसियॉती त रूहॉनी 
कदरन बदि कडन॒च कूशिश ति करान त नतीजि कडनस मंज़ ति 
ओस कामयॉबी प्रावान। लल दैदि gel यिम जु वाख पॅरिथ छु बासान 

जि स्व छि विज़ि विज़ि ग्वरस ति सवालन ga जवाब प्रछान तु पठ 
ज़ॉती तजरुब कॅरिथ ग्वरस ति ब्रोंह नेरान। यिमन दुनुवनी वाखन मंज़ 
छि लल इनसान संद्यन जिसमाँनी तु रूहॉनी सफरक्यन न्यायन सँनिथ 
petra आयि साईनसी बुनियॉज़ प्यठ पनुन्य कथ ale 
पकुनावान। वाख छिः 

हे ग्वरा परमीश्वरा 

सथ बाव बाव तु चमे 

ज़ ज़ॅन्य व्वपदेयि कंदापुरा 

Be कव तुरुन हाह कवु तौत।। 


नॉबिस्थानस च्यथ ज़ल॒व॒नी 
ब्रह्मस्थानस शिशरुन म्वख 
ब्रह्माडस छय नद वुहवनी 
तवय तुरुन हुह हाह तवय तोत।। 
लल द्यद छे भगवान स्वरूप ग्वरस प्रुछान जि यिम ज़ प्राण 
तूनि प्यठ ak खसान छि यिमव मंजु क्याज़ि छु हुह तुरुन तु हाह तोत 
आसान। यूगिनी आसिथ छि स्व तजरुबॉती अमल ब्रोंह पकनावान 
पकनावान वनान जि प्राणन हंज़ि शाह खस वसि मंज़ छु हाह तूनि प्यठ 
ak Gar येति जन ख्यथ च्यथ तु श्रोपरिथ नार व्वपदान छु तु Se 
छु ब्रह्मांड कि म्वख Ag याने ब्रह्मस्थान As, नॉडियव किन्य ब्वन 
वातान। ब्रम्सथानस छु आसान जन त तुलकलुर लौगमुत तु यि तति 
प्यठ वसान छु सु कोठिशि वोन्य। 
कुंडलिनी तूनि Ag ह्यर ब्रह्मांडस ताम खारन वॉल्य यूगी छि 
सिरी त चॅदरम दृशवन्य हुँदि वजूदुक अनुभव करान तु लल छे न तमि 
अनुभव निश कुनि ति रंगु दूर। 


वाख 9 - 20 


लेख 


फिराक: अख फितरत परस्त शॉयिर 
रतन तलाशी 


गुलाम नबी फिराक छु पनुन्यन हम असरन मंज़ पनुनि फितरत 

परस्ती हुंद रवहजान॒ किन्य अकि वखर अंदाज़ि बयानुक शॉयिर मानुनु 
आमुत। चिनांचि सु यैमि सातु कॉशिरि शॉयिरी हंदिस दुनियाहस मंज़ 
वाँरिद we फिज़ाहस मंज़ ओस महजूरनि कँशीरि हुंद हुसुन 
वखनावन वाल्यन नगमन हुंज़ गंगराय gA ति मूजूद। न सिरिफ 
महजूर बैँल्कि आँस्य तस अद्य पँक्य बैयि ति कृत्य शॉयिर कॅशीरि 
हंद्यव फितरी मनाँजिरव पानस कुन फिर्यमत्य। गरज़ फितरत परस्ती 
हंज़ रेवायत ऑस ब्रृंहय फिराकस बदस। न सिरिफ फिराकन बॅल्कि 
कॅर न तसंद्यव हम असरव त॒ पोत वान्यव ति महजूर संज यि रेवायत 
' नज़र अंदाज़। फिराक ओस अथ सत्य सत्य अंगरीज़्य रूमॉनी 
शॉयिरी निश ति ज़ॉन्याब तु अमी कारवानुक मानन आमुत ऑखरी 
शॉयिर यीटस Ye यि दोप ति आसिह्यस कनन मंज़य जि शॉयिरी मंज़ 
गछि यूत पिलि त्यूत मुकॉमियल आसुन्य त॒ यि ति ज़ि फरदस गछि सु 
चीज़ ज्याद टोठ आसुन युस तस ज़्याद करीब आसि त॒ यथ सत्य 
तसंज़ि ज़िंदुगी ज़्याद वासतु ति आसि। अयाँ छु ज़ि इशार छु 
फितरतस कुनुय। फितरत परस्ती हंज़ रेवायत छे अमि ब्रोंह ति सानि 
शॉयिरी मंज़ मगर तथ मंज़ छु अम्युक वरताव शॉयिर बेशतर पॉठ्य 
महज़ माहोल बेदी म्वख करान। चाहे शॉयिरस वस॒ल मॉर्यमोंद आसिहे 
बनावुन या हिजर गमनाक। युथ ह्युव पसिमनज़र व्वतलावनुक वसील्‌ 
ओस शॉयिरस निश फितरत॒य। यि कथ ति छे सही जि फितरत छे 
प्रथ जमानचि त॒ प्रथ ज़बॉन्य हंज़ि शॉयिरी मंज़ अकि नत बेयि रंग 

अकॉसी प्रावान। कुनि कदीम शॉयिरी हुंद्य पॉठ्य असातीरी मुल मायि 
सान या कुनि सिर सावीर सान। शॉयिरी तु फितरत छै ना कॉबिलि 
तनसीख। फितरत निगॉरी छे गुलाम नबी फिराकस निश ति अमा पोज़ 
यि छे केंचव खोसूसियचव किन्य मुखतॅलिफ। यि कथ छै दिलचसुप 
ज़ि फिराक सुंदिस दोरस मंज़ ओस कॉशिरि शॉयिरी हुंद गॉलिब 
रोवहजान माबैदुलतबॉती दुनिया ओक तरफ त्रॉविथ ज़िंदगी तु 
ज़मान॒क्यन मसलन तु पीचीदगीयन सनुनुक रोहजान। यि दोर ओस 
हकीकत पसंदान॒ रेंवियुक दोर त यि रैंवियि we नु फिराकस निश ति 
गॉर मूजूद मगर अथ सुत्य सत्य रूद न सु पानसे अँद्य पॅख्य फितरी 
हुसनु निश ति अँछ वेंटिथ। ज़मानु तु ज़िंदगी निश येली-व-तेली लोब 
हाथ रूज़ तस फितरी हुसनस मंज़ रावनुच कल। तरकी पसंद दोर्‌ 
कयन फितरियॉती टिकल्यव मंज़ आज़ाद सपदिथ येलि कॉशिर्य 
तखलीख कार जदीद दोरस मंज़ असरी ज़िंदगीयन et तलख 
हकीकचन ज़्यव दिनि लोग गुलाम नबी फिराक रूद अथ दोरस मंज़ ति 
असरी करबच बावथ करनस सत्य सुत्य फितरतस सत्य ति म्वख 
मुदोय करान। जदीद शॉयिर येति जदीद दोरस मंज़ शोद दिहाँती 
ज़िंदगी त॒ फितरतु निश दूर सपदिथ शहरचि मिशीनी ज़िंदगी हुँदिस हर 
हांगलिस मंज़ हेन आयि तति रूद फिराकस फितरतस सुत्य पुन्य 
कुरबत बरकरार थॉविथ ति एहसॉस्य सोथरिस प्यठ फितरत कयन 
रंगन मंज़ वॅसिथ यिमन रंगन हुंद रुह महसूस करान। तँम्‌य संज़ 
फितरत परस्ती हंज़ छे यि खूबी जि तसुंदि दस्य वरतावनु आमुत्य यिम 
मुखतलिफ मोरूज़ छि नु महजूर Yel पॉठ्य कांह ति महदूद त RI 
Saat निज़ाम बनावान बल्कि छि तॅहज़ि कनि ति यिछि तखलीकि मं 
वरतावन आमुत कांह ति मनज़र तँम्य संज़ि तमि मखसूस लमहुक 
एहसास aig कुन अनान। अमि हिसाब छे तसंज़ फितरत पसंदी 
ब्रोहिम्यन शॉयिरन निश वखर्‌ आयिच। अमि आयिच फितरत निगॉरी 

छे अकि नवि मिज़ाज़्च सिरियत यैम्युक तजरुब॒ शॉयिर करान छु मगर 
यि तजरुब छु रेवॉयिती सिरी या सूफी शॉयिरी निशि बिदून ति। अति 
छु नु त्युथ सफर त न त्युथ मंज़िल त न त्युथ ह्युव राबुन तु न प्रावुन। 
व्वन्य गव अति ति छु येमि फितरतुक ede लंगर पकनावन वालि तमि 
गॉबी ताकतुक एहसास मगर सु गॉबी ताकत महसूस करनुक वसील॒ 
ति छे फितरतुय। एहसॉस्य सोथरिस as छु फिराक फितरतस 
स्यठाह करीब तु सु छु पनुन ऑद पोख ह्यसव सत्य चेनान। फिराक 
GS शॉयिरी मंज़ छे फितरतुक वरताव मुखतलिफ अंदाज़व करनु 
आमुत यिमन मंज़ त्रे तरीक कार नुमायां छि अवल तवज़ीही या स्येदि 
स्योद वज़ाहती अंदाज़, दोयिम शखसावनकॉरी त त्रेयिम अनालजी या 
हिशरन। तवज़ीही तरीक कार छु सु यथ मंज़ सु फितरतुक 
निगारखानु वुछिथ व्वलसनस यिथ पनुनि कलम स॒त्य अमिच मुसविरी 
करान छु। यिछन जायन छे फितरत शॉयिर संज़ि तखलीकी त्यम्बरि 
बुहनावनुक अख कारगर वुतृश TAM: 
साफ नब सुबहुक समय अचुवुन हरुद 
बुशनि तापक्य प्रेन्य प्रज़लव॒न्य आबशारं 
बोनि थ्वंग्यव पैठ्य वसान बागस अंदर 
सौन सबुज़ पन कुल्य लंजन प्यठ ज़न वुछान 
फितरतुच शखसावनकाँरी छे फितरत निगार शॉयिरन हुंद 
शारुत व्वतलावनुक अख मनु कोंछ वल त यि वल छु न फिराकस निश 
ति गाँर मूजूद। फिराक छु अकसर फितरतक्यन मोरूज़न इनसाँन्य 
खसलंच पुशरावान जि तिम छि अमि ब्रोंह कुन ज़िंद Wd किरदारन हंद्य 
Ged ste कुन यिवान। मसलन 
ताप मंद्युन मोंड कदमव पोत दिगर वोथ सडकि प्यठ 
AREA आफताब ज़रबफ वलनि लोग खॉली कुल्यन 
दो डलन मंज़ GR व्वपदेयि तु फाँलेयि वुनल 
Wig शामन ओस मेंज़्य सडकि तरान सोम्ब॒ल्य हवा 

दौयिम नुमायां वल छु फिराक संज़ि शॉयिरी मंज़ हिशरन यथ 
तहत सु कुनि ति दाँखली सूरति हालस या खयालस कुनि लरि लोर 
फितरी मनज़रस सत्य हिशरन दिथ पेश करान छु। मसलनः 

रूद्‌ फेर्य पैयि बे पुरखाश काँचाह कथ म्वयि बे पुरखाश 

yya यिवान छु अँछन तल मे यार Ys अनहार 

फुलय लगान छे SARA समय गछान गुलनार 

यि कथ छे दिलचसुप ज़ि फिराक यूत यूत पनुनिस अदबी 
सफरस मंज़ ब्रोंह पकान गोव त्यूत त्यूत छे तसुंदिस कलामस मंज़ 
फितरतुच मालय ति कम नज़रि गछान। यि ज़न तु छु वापसी ga 
सफर, WH AS शहर कुन तु पथ कालु Ag अज़काल कुन। बासान 
छु ज़ि वार वार छु तसुंद तवजुह फितरतु प्यठ डॅलिथ तस इनसानस तु 
इनसॉनी ज़िंदगी कुन मरकूज़ सपदान। युस असरी ज़िंदगी हुंद्यन 
खुर्यन मंज़ ह्यनु आमुत छु। वं गोव पनुनिस इबतिदाँयी दोरस मंज़ 
बनव गुलाम नबी फिराकन फितरत निगाँरी पनुन अख मखसूस 
अंदाज़ि बयान ais कुन अनुनुक वसीलु। यि दोर ओस कॉशिरि 
शॉयिरी मंज़ नुमायाँ आवाज़न हुंद दोर। यि छे पज़ी तसुंद तखलीकी 
बितुर जि आवाज़न हुंदिस अथ गुतजारस मंज़ रूद सु पनुन्य अख 
अलग पछान फितरत परस्ती de aa कॉयिम करनस मंज़ 
कामयाब। यि ओस सु दोर येलि अकि नॉदिम लफज़व दॅस्य चित्र 
कॉरी करनि लोग , Wel पनुन्यव शार तखलीकव सत्य इनसॉनी 
लान्युक पॉथुर चारनि लोग त कॉमिल पनुनि शार बाँच मंज हमकाल 
ज़िंदगी den रंग dea सूरतिहालन पनुनि तनजुक निशान॒ बनावनि 
लोग। लॉज़िमन ऑस फिराकस अख अलग वथ छांडन्य। फितरत 
परस्ती बनेयि अमि बापत असुंद अख कार गर वसीलु। अमी किन्य 
हेच्य तॅम्य लफज़व SEI गुलकॉरी कॅरिथ पनुन्य शार बावथ दिलकश 
त॒ तवजुह तलब बनॉविथ तु अद वोनुनः 

शॉयिर आसान जोदूगार लफज़न फोलरावान बादाम वॉर। 

लेख 


समज त लुक व्यशवास 
पृथ्वी नाथ मधुप 


यथ खयालस Ged नु इनकार PRA जि लुक व्यशवास ति 
छि लुक साहित्यिक्य पाठ्य लूक्‌-मन॒च वेपथ। इनसानन येलि alg 
sie पानस सृत्य सपुज़मच्चि जॉनी या नाकारगी हुंद्यन वजहन साम 
आसि ह्योतमुत तस आसि अमि नफा या न्वकसान ब्रोंठ सपुदमुत कांह 
Te याद आमुत। इनसान छु स्वहय वाक्‌ पानस स॒त्य पेश आमृति 
नफा या न्वकसानुक ज़िम॒वार मोनमुत। चूंकि इनसान छु न खयालन 
ज़्यव दिनु बगॉर रूज़िथ ह्यकान, तॅम्य छे पनन्यन अँद्य-पँक्य कयन 
लूकन अमि कथि est बावथ कॅरम॒च। तिमव लूकव ति छे यि कथ 
बाकृय ज़ॉन्यकारन बाँवमच तु अमी वनुवनन छे लूक व्यशवास॒च Fig 
Pa दिचमुच। यिम व्यशवास छि ब्रोह-ब्रोंह पकान गॉमत्य त॒ यिमन 
सत्य छि बेयि-बेयि व्यशवास रलान गॉम॒त्य त लूक मनस मंज़ जाय 
बनावान तु सैन्य मूल दिवान गाँमत्य | 

वनुनु किन्य छे न॒ अकृवुहिमि सदी equa पैँर्यमत्यव त॒ बा 
शऊर लूकन लूक व्यशवासन पेठ दाँन्य ति पछ, मगर येलि वार पॉठ्य 
सनव तसवीरुक ब्याखय WE छु गछान AR! मे छु सासि लटि 
वुछमुत तु त्वहि ति आसि, येलि समाजुक कांह स्यठाह पोरमुत - 
ल्यूखमुत तु बा शऊर थॉग ति कॉसि शखसस या ज़नानि जंगि यिवान 
छु वुछान। यि छु न ब्रोंह पकान॒य त कनु फुट्य शाल ह्युव छु वापस 
अचान त केह गरि FORA नेरान। हालांकि यिथ्य नफर छि यिथ्यन 
व्यशवासन अंधविशवास वनान तु यिमन न माननुक प्रचार करान। 
अमि तलु छु टाकार जि लूक्‌ व्यशवासव कृत्याह सैन्य तु गॅन्य मूल छि 

लूक मनस मंज़ दित्यमुत्य। समाजस प्यठ यिंहदि असरकि प्रभाव निश 
ह्यकव न इनकार कॅरिथ। लूकु व्यशवासन छे समाजस मंज़ पनुन्य 
इमपार्टनस (importance) | यिमव छे q यिम छि ति समाँजी ज़िंदगी 
प्यठ असर त्रावान। ल्याहज़ा ह्यकव नु यिम सोचि-व्यचार बगाँरय लबि 
ताकस त्रॉविथ। खाँर . 

लूक व्यशवासन हुंज ज़मीन छै स्यठाह वॅसी त रंग बैन्य। GE 
व्यशवास छि पशन त जानावारन, कैह इनसॉनी अंगन त be म्यवन तु 
फलन बेत्रि सुत्य वाबस्तु। यिथिनय केंचन व्यशवासन करव अस्य 
साम ह्यनच कूशिश। 


पशन त जानावारन सत्य वाबस्तु व्यशवासः 

१. gA Aer: qE व्यशवास छय जि अगर कॉसि हंदिस 
आंगनस मंज़ हून्य वोरन, यि छु तमि गर बापथ बद शगून। युथुय 
कॉसि dea आंगनस मंज़ हून्य छि वोरुन ह्यवान तमि गरुक कांह 
बाँच छु यिमन दूर लार करान। 

२. र्य फ्यागुनः कुनि गरस मंज़ अगर ब्रॉर्य फ्यांगन यि ति छु 
अख नाकार शगून मानुनु यिवान। 

३. JIR हलः व्यशवास छु जि अगर ब्रारि-हल कॉसि यियि अथि 
त॒ थवि गरस मंज़ अमि सुत्य छि अमि गरच खोशियि बड़ान। 

४. ड्रॉर्य छूयोट ख्योनः व्यशवास छु जि अगर काह नफर ब्रॉर्य 
BAe खेयि तस छु मशरफ लारान। 

५... gew doy नेरुनः व्यशवास छु जि अगर कांह छोट बचि 
वूंटस तँल्य यियि कडनु तस छु कद बडान। 

६. हस्य लेदः यि ति छु व्यशवास जि अगर हॅस्य लेद गरस मंज़ 
यियि थवन॒ गरच बजॉयी त पापरजॉयी छे हुरान। 


AL 

७. गॉटि या रात म्वगल Fe पशस या दमदरि AS RET :अगर 
गॉठ या रात म्वगुल गरकिस पशस पूयठ बेहि यि छु स्यठाह नाकार 
शगुन मानन यिवान। 

८. काव रेख पन्य: अगर कॉसि पलवस या शरीरस प्यठ काव॒ 
रेख पेयि यि छु स्यठाह नाकार मानुन॒ यिवान। 

९. बिचिर्य सुंद ATT: कॉसि हुंजि दनमदारि प्यठ अगर बुलबुल 
पिचि लूक व्यशवास छु जि तथ गरस मंज़ वाति कांह पोछ | 

१०. काव Fe टाव टाव: अगर काव गरचि कुनि जायि प्यठ बिहिथ 
टाव टाव करि, मानन छु यिवान जि अथ गरस वाति कांह पौछ | 

११. ER JER: अगर पकान-पकान कुनि जायि ज़ हारि यिकवट 
गछन नज़रि यि छु खोशी हुंद शगुन मानन यिवान। अगर अमि waa 
wae हारि बुछोक यि छु बद शगुन मानुन यिवान। अथ प्यठ छे ज्र्याद 
कोरि व्यशवास करान। वनान छे जि “टू फार ज्वाय, थ्री फार ARY | 


इनसॉन्य अंगन सत्य वाबस्त॒ he व्यशवासः 
१. मर्द जंगः अगर नेरन विजि मर्द यियि ज़ंगि यि छु नेक शगून 


माननु यिवान। अगर axe अंगु ह्यून आसि afer छु बद शगून मानन 
यिवान। 


२. बलकृ सज या कन्यापि हंज जंग: यिम॒ द्ृशवय जंग छे यठाह 
जबर मानन यिवान। 

३. घनान जंग: काँसि ति ज़नानि हंज़ जंग छे न॒ जान मानन 
यिवान| 


४. बचि ख्वनि Yea या पाँ नोट ह्यथ ज़नानि ge ज़ंगि युन छु 
जान माननु यिवान | 


५. वातूल जण जंग: अजीब कथ छि जि अगर वातुल मॉल दूक्र 
ह्यथ ति sift यियिहे यि ऑस जान मानन यिवान। 

६. अँछ फोरन्यः मरदु सुंज़ दँछिन्य त ज्ञनानि Est खोवर अँछ 
फोरन्य छि यिवान जान माननु। 

७. gg: अगर कुन TSA या कांह कॉम करन वक्तु कांह प्वंद 
्रावि यि छु नु जान मानुनु यिवान। मगर बतु खैन विज़ि या atta विज़ि 
अगर कॉसि प्वंद पैयि, यि छु जान माननु यिवान। अगर हलकु हलकु 
प्वंद पेयि तेलि छि दपान प्वंद पेनु वॉलिस छु कुस ताम याद करान। 

८. मंज अथस PJT युतः मानुन छु यिवान ज़ि कशुन यिनु 
वॉलिस मेलि धन। अगर खोवरिस मंज़ अथस कशुन यियि द्यार गछन 
खरच। 

९, तलपद्यन PJT: अगर कासि तलपद्यन कशुन fafa तैलि छु 
मानन यिवान अमिस नफरस छु सफर करुन। 


बेयि ति be व्यशवासः 

१. नालस JAI AGT: अगर नालस त्रथ वसि, खास कॅरिथ 
फेरनुकिस नालस, यि, छु मॉलिस माजि हुँदि बापथ नाकार यिवान 
माननु। दपान अगर नालस त्रथ वसि, अथ गछि अमी सात त्रोप दिनु 
युन। काँसि अगर मोल या मॉज मरान छि तिंहद्य शुर्य छि नालस त्रृथ 
दिवान। 

२. छेट्य बोन्य रल गछुनः बतु खेथ अगर दन Es छैट्य वोन्य 
रल गछि मानुन छु यिवान ज़ि यिमन दुन गछि लडॉय। 

३. ख्वरबानन हुंद वृवलि रोजुनः ख्वरबानु ठवलि रोजुन छु मानुनु 
यिवान जि ख्वरबानु वाल्यन गछि पानुवॉन्य लडाँय। 

४. कद बडावन बापथ: दपान अगर झुर छूवटि ag आसि यि 
गछि पजि तल थवुन तु केंचि मिनटि पतु गछूसस पॅज यकदम तुलन्य, 
अमि सत्य छु शुरिस कद बडान। शायद छु कॉशिर्युक यि माहव्र पजि 
तलु नीरिथ गछुन अमी निश बारसस SAG | 

५. ज्यव चान्यः अगर ख्यवान-ख्यवान ज़्यव चापन॒ यियि मानुनु 
छु यिवान जि कुस ताम छु व्वहुव्वह करान। 
६. औज़ारन हुंद Cora: दपान हरगाह औज़ार Way 
करावन॒ यिन तैलि छु रूद प्यवान। 

लुक व्यशवासन सनन वाल्यन हुंद वनुन छु जि लूक व्यशवास 
छि बुनियाँदी तोर शकृचि बुनियॉज़ प्यठ खडा। मनस मंज़ येलि कांह 
शख यियि रटन तेली छु अथ शकस सत्य वाबस्तु वाक्‌ ति सपदान। 
मनुक ताकथ छु अख बोड ताकथ। यिय मनस मंज़ थवव ती यियि 
Foal तवय छि मनोवैग्यानिक संत-महात्मा त यूगी बेत्रि कन पॉव्य- 
पॉव्य वनान जि जान (positive) गछि सोंचुन। नाकार लुक व्यशवास 
छि मन॒ किय नगेटिव सोंच थवन वालिनय फलान। बटस हय ज़नान 
SA यियि तँमिस छु शख रटान, बाकय छे न ज़नान॒ जंग कॉसि He 
करान। यिथि सोचुक असर छु पूर समाजस प्यठ प्यवान। ल्याहज़ा 
wed वॅनिथ जि लुक व्यशवास छि समाजस प्यठ असर त्रावान। 
PA समाजुक अध्ययन (study) करन बापथ छु ज़ोरूरी जि अमि 
समाजि कयन लुक्‌ व्यशवासन हुंद ति गछि वैग्यानिक अध्ययन करनु 
युन। 


५2. 





लेखकन त परन वाल्यन अँपील 


वाख खाँतर सूज़िव कॉशिरि जबाँन्य, अदबस त संस्कृति 
(सकाफतस) पेठ पनुन्य ताज़ लेख, अफसान, शॉयरी, नव्यन 
किताबन Se तबस्र देवनागरी लिपि मंज़। 

वाखस मंज़ तबसर करन खॉतर Boa पननि नवि किताब या 
सोज़नॉविव तिमन पेठ तबसर। 

परनवाँल्य सूजिन पनुन्य कुमती राय स्वस छापन॒ यियि। 

लेख 


बाल स्वगाँम्य :अख कॉशुर संत 
रोशन लाल रोशन 


कँशीर छे रेश्य वॉर। अति छि वक्तु वक्तु वारयाह साद, संत 
तु बुज़र॒ग वँथ्य मृत्य यिम दयस सुत्य लीन छि ऑस्यम॒त्य। दयि नाव 
ल्वलि ललुविथ छु यिमव संतव तु Hard दयि Ys बजर लुकन ताम 
वातुनोवमुत। तिमव ओस पॅज़्य पॉठ्य दुनियाह तावनुन बाजर ज़ॉनिथ 
पान अमि हॅकीकत॒ निश ज़ॉन्याब कौरमुत। त्यूवंगल चॉलिथ तु व्ह 
न्यंगलिथ छु तिमव पनुन पान रथि खोरमुत। लुकन ev खेँदमथ 
करन्य ऑस्य तिम इबादथ समजान। fT 

बेशुमार अँदीबव तु लिखार्यव छु विज़ि विज़ि वारयाहन 
बुज़रगन, फकीरन या संतन मुतलक ल्यूखमुत। कॅशीरि sat 
महातमाहन या सूफी संतन मुतलक , यिमन मंज़ लल de, नुंद 
रश्य,परमानंद, रेश्य पीर, स्यद॒मोल, स्वामी नंद लाल जी महाराज, 
स्वामी लखमन जू, भगवान गूपी नाथ, जीवन सॉब, स्वामी क्राल बब 
बेतरि सरि फिहरिस्त छि, छु वारयाह be लेखन आमुत। अना पोज़ 
कह संत यिम स्यठाह थोद मुकाम हाँसिल आसनु बावजूद छि ,या तु 
यिमन मुतलक ज़ानकॉरी न आसनु किन्य, या ज़्वन न पेन॒ किन्य बुनि 
ति गुमनाम। gA ति छि स्यठाह कम लुकन यिमन कुन Avy! 

म्यॉन्य कूशिश छि यिम गुमनाम सूफी संत बदि कॅडिथ figs 
बजर लुकन ताम वातुनावुन। अज़ छु मे थोद मुकाम हॉसिल थवन 
वोल तु बहलि पायि संत बालु स्वगॉम्य qe बजर तिंहदिस अँकिस 
शशिस (चहलस) निश मोलूम कॅरिथ RT वाल्यन ताम वातनावनुच 
कूशिश कर मच। 

काह कॉसि वनान य्वहय बाल स्वगॉम्य ह्युव छुख। बाल 
स्वगाँम्य छे अख ज़रबुलमिसल बनेम॒च, अमापोज़ अथ पॅत्यकिन्य 
FY कहावथ छे, आम लुकन छु नु अमि कथि ge कांह पय। यि 
ज़रबुलमिसल छे अँकिस बहलि पायि संत बाल॒ स्वगॉमिस प्यठ आम 
गॅमुच। 
क्वपवॉर्य ज़िलुकि लोलाब वादी हुंदि स्वगाम गामुक रोज़न वोल 
अख बुज़र॒ग पँडिथ महीशर नाथ भट स्वगॉम्य छि दृयशीत get तु 
पेशि किन्य आँस्य वस्ताद ,अज़ छि रिटॉर। स्वगॉम्य अलाकृक्य 
अकसर लूख छि यिमव परनॉव्यमुत्य। त तॉलीमि ge नूर छुख लोल॒ 
त॒ यछि पछि सान फॉलोवमुत। तिम छि बाल स्वगॉम्य सँद्य शेश्य त 
तिहुज़ वखनय छि अकसर करान आसान। यिमन छु बाल स्वगाँम्य 
रुमन रुमन'मंज़ सॅनिथ। १९४२ ई हस मंज़ येलि तिम जवान आँस्य 
छुख अँमिस संतस मुतलक तिंहद्यन शेशन निश बूज़मुत तु बाल 
स्वगाँम्य छुख तती प्यठ पनुन गौरू मोनमुत। तिमन छु बाल स्वगाँम्य 
पनुन डोख बासान तु पान ति छख शराफतुच ज़िंदगी गुज़ॉरिथ 
रूहॉनियत हाँसिल कॅरमुच। बुजर आसन बावजूद छु तिमन क्वठ्यन 
हुंद होश त॒ अँछन हुंद गाश मूजूद। तिहुंद वनुन छु जि बाल स्वगॉम्य 
ति ओस स्वगामकुय रोज़न वोल | 
बालु स्वगॉम्य सुद असली नाव ओस बालक राम पंडिथ | वार्‌ 
वार प्योख बालु स्वगॉम्य नाव याने स्वगामुक बाल गव बाल स्वगॉम्य। 
यिम छि डूगर शॉही sts स्वगामय जाम॒त्य। यिंहदिस मॉलिस ओस 
गनेश पंडिथ नाव। आसन बासन वोल R ओस। यिंहदि गरि ओस 
दान तोत त बर वोथुय आसान। दपान बाल स्वगॉम्य ओस बाल पान 
प्यठय दयि बेंक्ति सत्य लीन तु कर्म योग ओसुख डेक टिकृ। तिमन 
दहन ऑस कॅशीरि अंदर मुरवजि तॉलीम फार्सी| बाल स्वगॉम्य ओस 
ल्वकचार प्यठय करीमा ,गुलिस्तान बोस्तान बेतरि पोरमुत। तिम 

ऑस्य wig मानन यिवान। चिनांचि तॉलीम याफत आसन किन्य 
बनेयि तिम पठवॉर्य। तिमन दुहन ओस यि थोद ओहदु माननु यिवान। 
बालु स्वगॉम्य ओस हद रोस शरीफ। HY ऑस्य स्यठाह कम करान , 
यि दँप्य जि ति छूवपय ऑस्य करान। Bay ओस यिहुंद गॅहनु येमि 
किन्य अकसर लूख यिमन Wg समजान ऑस्य अमा पौज कामि 
कारस मंज़ ऑस्य पास। महकम॒क्य अकसर मुलॉज़िम ऑस्य यिहुंद 
गर्‌ अकसर यिवान गछान रोज़ान। फर शिनॉसी त ईमानदारी सान 
ऑस्य पनुन फरज़ अंजाम अनान। येमि किन्य स्यठाह यज़थ ति 
मेलान ओसुख। सरकॉर्य डिवटी सृत्य सुत्य ऑस्य न॒ ग्रच कॉम 
करनस ति कांह वायि बरान। कामि हंज़ त्रपु त्रफ आसन बावजूद ति 
ऑस्य मनु किन्य वॉरॉग्य। 

बाल स्वगॉम्य सुंद स्वबाव ओस नरम तॅबियथ, शराफत 
ऑसुख ओरूजस प्यठ। UX करनुक बितुर ति ओसुख त छूवपु 
यिहुंद गॅहनु आसनु किन्य ऑस्य लूख स्वद्‌ तु शरीफ लुकन बालु 
स्वगॉम्य हिव्य आसनच मिसाल दिवान। 

बालु स्वगॉम्य सुंज़ वॉस गयि बडान तु तिहंज़ रूहॉनियत ति 
dig मुकामस। दय ओसुख पूर पॉठ्य जोनमुत। दयि बॅक्ति आँसुख 
रगन रगन मंज़ सँनिथ तु ज़िंदगी ऑस्य फरज़ ज़ॉनिथ नख वालान | 

तिमन द्ृहन ओस हॉकिमि आला आसान यैमिस अज़कल 
गवरनर ति छि वनान। सदुर मुकाम ओस सरीनँगुर | शॉही फरमान 
बूजँथि ओस मुलॉज़िमन सिरीनगुर वातुन प्यवान | बाल स्वगॉम्य 
संद्यन सॉथियन ऑस वार वार तिंहदि रूहॉनियतुच पताह हिश 
लॅजमुच तु यिहुंद गर आँस्य दरशुन करनुकि गरज्ज॒ यिवान गछान 
यिमन मंज ओस अख कृष्न लाल , युस बाल स्वगॉमिस स्यठाह यज़थ 
करान ओस। कृष्न लाल ओस मलिक आंगन सिरीनगर्‌ रोज़ान तु बालु 
स्वगॉमिस ओस सिरीनग,र यिन विजि पनुत्त गई यिनु बापथ गुज़ॉरिश 

करान। बाल स्वगॉम्य ओस अँमिस कांह बहान ह्यथ टालान। अकि 
दह काररनस वाद जि प्रालब्द आसि त॒ यिम॒ ज़ोरूर। यिन॒ गछनुक 
ARA ओस अमूमन व्वखुल्य आसान त॒ कुनि कुनि ओस नावि ति 
खसुन प्यवान। सफर करुन ओस स्यठाह SR आसान। इनसान 
ओस व्वखुय पॅकिथ द्वृह वादव पत॒ शहर वॉतिथ ह्यकान। 
स्वगाम॒ प्यठ ओस कंजि बाल सर कॅरिथ सोपोर वातुन प्यवान 
तु नावि FRA age क्रास कॅरिथ सुंबल वॉतिथ तति प्यठ बेयि 
व्वखल्य RAAR गछुन आसान। 
वख गव गुज़रान त अकि दह॒ प्यव हॉकिमि आला सुंदि हुकम 
मूजूब बाल स्वगॉमिस सिरीनँगुर हॉज़िर सपदुन। सु वोत ज़्यूठ त॒ Hs 
सफर तय PR दुपहरन बॉग्य सिरिनेंगुर। हॉज़िरी दिचन त शॉही 
हुकुम बूजिथ ह्योतुन शाम सपदुन। बाल स्वगॉम्य ज़ोन जि मोकस ताम 
सुंबल वातुन छु मुशकिल तु कृष्न लालस सत्य वादु करुन प्योस 
च्यतस तु सूंचुन राथ पेयि कृष्न लालनि गरि गुज़ारन्य त॒ द्राव छारान 
TRA त॒ प्रछुगाँर करान वोत यिथ॒ तिथ मलिक आंगन। अति सपदुस 
मोलूम जि कृष्न लाल ओस नु गरि तिक्याज़ि तस ऑस तबदीली गॅम॒च 
तु बेयिस कथ ताम जायि ओस डिवटी दिवान। कृष्न लालुन्य गर 
वाजेन्य ऑस शरीफ तमि वोन बाल स्वगॉमिस जि कृष्न लाल छु न॒ गर 
सत्य ह्यथ गोमुत त॒ वोन॒नस अचनु बापथ। कृष्न लालुनि ज़नानि कोर 
पेंछिस यज़थ त॒ आदर त॒ सतकार सान कॅरनस सीवा। बाल स्वगॉम्य 
गव तसुंज़ सीवा बुछिथ ख्वश। 4 
दपान दयस येलि कॉसि नन्यर छु आसान कडुन तु तेलि छि 
तिथी जाम वलनु यिवान। कृष्न लाल नि ज़नानि येलि चादरि प्यठ बत 
थाल थौव तु बाल स्वगाँम्य गव पनुन्य रूहॉनियथ ज़ॉहिर करनस प्यठ 
मजबूर। तिक्याज़ि बतस प्यठ ओस ह्वगाड़ छुर स्युन। बाल स्वगॉमिस 
लोग दिलस तु वैशनव आसन म्वख गव तस यिथय ह्युव , बेयि ति 

कँरिथ खेयिहे क्या / शरारथ खोतुस। अमा पौज़ चख चाँपन। वापस 
नेरुन ति ज़ोनुन न मुनॉसिब। मनस सुत्य सूंचिथ दौपुन ज़ि यिमन पैयि 
सबक द्युन। रूहॉनी जामु नाँल्य त्रॉविथ कर्यन ह्वृगाड ज़िंद त॒ थालस 
ag Oy गाडव छाल मारनि। पान कोडुन फेरन न्यबर तु ह्यौतुन 
थालस अँद्य da नचुन त रेंटिवो-रेंटिवो वनुन। यि बूजिथ द्रायि कृष्न 
लालुन्य गर वाजेन्य चोक मंज़ त पोछ बुछुन थालस Hel अँद्य नचान 
तु खूचिथ दिचन क्रक्‌। हमसायि गयि जमाह, तिमव जोन जि कुस 
ताम पागल छु . यिमव AM कोर AH बुज़रगन जुरथ तु वौननसचमा 
छुख पागल। बाल स्वगॉम्य वौनुस दरजवाब ज़ि थालस मंज छै गाड 
ज़िंदय नचान त॒ ब॒ क्या खेमु। अँम्य बुर्जेरगन यैलि ज़िंदय गाड़ बुछि 
नचान तु प्यव बालु स्वगाँमिस परन। यि हाल बूज़िथ छु पत कृष्न 
लालन गर वाजिनि डोंटमुत तु बालु स्वगाँमिस मॉफी मॅजिमच। यिथ॒ 
कॅन्य गव बाल स्वगॉम्य सुंद रूहॉनी नन्यर। यि कथ रूज़ सीनु- ब- 
सीन याद ज़ि बाल स्वगॉम्य किथ॒ करि रनि मच गाड़ ज़िंद तु वातान 
वातान वॉच यि कथ स्वगाम तु अँद्य पँक्य अलाकन ताम ति। 

द्वह गयि गुज़रान तु बाल स्वगॉम्य छु ज़िंदगी ga दृह फर,ज़ 
ज़ॉनिथ नख॒ वालान तु दयस ल्वलि ललुनावान योताम अकि gg बाल 
स्वगॉम्य सुंद ब्याख कारनाम॒ ति नोन गव। 

हुकमि शॉही किन्य प्यव बेयि बालु स्वगॉमिस शहर वसुन तु 
हसबि आदत Ho सफर कॅडिथ वोत Pea म॒त्यव क्वठ्यव सिरीनगुर 
दुपहरन। अमा पोज़ अति बूजुन जि हॉकिमि आला दियि पगाह सोपोर 
मुलॉज़िमन ह्यदायथ। बालु स्वयगाँम्य द्राव यि दँप्य जि पोत खोरी यि 
ज़ॉनिथ जि शाम ताम गोछ सुंबल वॉतिथ ह्यकुन युथ जि रातस नावि 
सफर कॅरिथ सुबहन मोकस प्यठ सोपोर वातिहे। gid ऑस्य 
हरदुक्य ल्वकृट्य Gel गाठस As वातनुच ar तँम्य कूशिश। थक्‌ 
रोसतुय वापस नेरुन त॒ बालव तु छालव प्यॅठ्य po त ज़्यूठ सफर तय 

HRA ह्योतुस क्वठ्यव ति जवाब करुन। सत्य TIT हानेयस अथ 
GR त॒ जंग बासेयस नटान। 
अँथ्य मंज पेयस अकि तरफ नज़र तु दूरि वुछुन नार दज़ान। 
सेहति बदन गव राहति जान। ज़ोनुन हाला वुशनावव पान। वुशनेर 
सत्य ae तेज़य पॅकिथ तु वोत नारस निश। पान वुशनोवुन त॒ ह्यस 
फीरिथ वुछुन नार ओस नु मोमूली यि ऑस चेनता दज़ान। यि बुछिथ 
गोस मन दुखी। चेनतायि नमस्कार Re ह्योलुन नेरुन तु पानस sls 
कनि गोस नफराह खडा त वोननस पथर बैहनु बापथ। अँमिस कोरुन 
मन॒ किन्य प्रनाम तु ब्यूठ बेयि पथर। छूवप॒ ऑस अम्य सुंद गॅहनय। 
अँथ्य सत्य गव द्यानस मंज़ लीन। अम्य नफरन (ARIA) ह्योत बालु 
स्वगॉम्य रंग रंग तंग करुन। बाल स्वगॉम्य ति मा ओस:ल्वकटि पायि 
तस गव न॒ दुमटस रींज़। तसंज ह्यमथ तु आत्म विशवास. तु दयि 
भॅक्ति वुछिथ गव भैरव स्यठाह ख्वश अमा पौज ऑखरी इमतिहान 
करनुकि गरजु वोनुन बालु स्वगॉमिस मे आयि AR पनुन्य चादर त्राव 
कलु प्यठ नलस ताम शोठस प्यठ। बाल स्वगाँम्य त्रॉवस पनुन्य चादर 
प्यठ त यि छे गरा aig किन्य तु गरा ख्वर किन्य छूवटान। कुनि sig 
छे न॒ बराबर यिवान। बालु स्वगॉम्य जोन जि यि क्या दलील छे ? सु 
ब्यूठ पथर तु ह्योतुन कलमदानस ठान॒ तुलुन। ठान तुलन॒च आवाज़ 
बूजिथ वोथुस भैरव यि क्या आवाज़ छे ?बाल स्वगॉम्य वोथुस दर 
जवाब जि बु ओसुस येत्यन थॅकिथ फुटिथ आमुत मुसॉफिर आराम 
करनि बिहिथ तु हुमि येमि बजायि ओनथस चे ब॒ स्यठाह तंग। ल्याहज़ा 
सूंचुम जि कलमदान मंज़ कलम त्राश कॅडिथ ह्यमय त्राश युथ जन 
चादर बराबर यियी। यी छुम करुन बस। 
यि बूजिथ गव भैरव खडा तु वोननस ज़ि ब ओसुसय 
अज़मावान। ब॒ गोस चॉन्य भॅक्ति त ह्यमथ वुछिथ स्यठाह ख्वश च 
गोख मै स्यठाह टोठ। यि तुल मूर नि पानस स॒त्य त॒ रूबुन पननि गाम 

यैत्यन यि रुवहन तॅत्यथुय रोज़ ब॒ ति तु तति क्यन लुकन वातनाव 
सहूलियथ . त्वहि प्यठ रोज़ मैहरबान। तुल R दिथ वौनुनस नेरनु 
बापथ। 

गाश ओस फ्वलनस तयार। कैंह कदम पॅकिथय रुकोवुन 
बाल स्वगाँम्य त वोनुनस अछ बंद करनु बापथ। तॅम्य करि अछ बंद 
त॒ स॒ती वोनुनस खोलन॒ बापथ। बाल स्वगॉम्य af अँछ मचरावि त॒ 
पनुन पान बुछुन सोपोर्‌ कॅदलस प्यठ। 

हॉकिम Ye फरमान बूजिथ द्राव बालु स्वगॉम्य गर त तुल मूर 
रुवन नागस नखु य्वस अजञ स्पठाइ बोड कुल छु गोमुत तु बुनि ति छु 
मूजूद। अथ जायि छि लूख नज़रानु रॅग्य तँहर त॒ राज़ कठ करान तु 
)नन्य मुराद हाँसिल करान। स्वगामुवय लूज छि अथ जायि प्रॅखुट 
मानान। अथ नागु बलस छु अज़ ति स्यठाह महतव। झुक छे यछ तु 
पछ तु मुराद ति छिख हाँसिल सपदान। 

बालु स्वगॉमिस आसु वारयाह स्यधी हाँसिल सपदेमचु। लूख 
ऑसिख यज़थ करान त॒ बाल स्वगाँम्य नावु ऑस्य मशहूर। हद रोस 
शरीफ त॒ छोप आसन म्वखु ऑस्य लूख मिसालि रँग्य कॉसि वनान 
य्वहय बाल स्वगॉम्य ह्युव। योताम यि स्वद तु ऊर्य न॒ यूर्य इनसानस 
मिसाल दिनुच कहवथ गयि बॅनिथ। कहवत गयि आम अमापोज़ बालु 
स्वगॉम्य सुंज़ रूहॉनी बरकथ तु दयि भक्ति रूज़ स्वगाम अलाकस 
ताम॒य महदूद। आम लूख ऑस्य बाल स्वगॉम्य छोप या हदु रुस 
शरीफ नफरस मिसालि रेंग्य इसतिमाल करान न कि बालु स्वगाँम्य 
अख बहलि पायि संत आसन किन्य। 
ae | * कॉशिरि सुत्य छि अँस्य कॉशिर्य सॉरी, नतु छि वाँरानक्य हॉरान काव।' 
अमीन कॉमिल 

IPIT 
चोक दाँर 
दीपक कौल 


रातचि कथि पत य्वस मुचुकरी यिमन पानुवॉन्य सपुज़, स्व 
आँस वुनि ति फोतिसय तल। तोति कोर अमि वारयाह ताब, नतु 
क्याह छु , यिछुन॒य कथन प्यठ छु फसाद व्यथान। दफ यि कोरि हन॒य 
जान क्रथ ति कोडुन न अज़िचन हिश हय आसिहेस, दपिहेस गछ च॒ 
ति पानस तु ब॒ ति पानस। 
येलि ललस सु रातुक A अँछन द्रुंञ्यमान यिवान ओस 
तॅमिस ऑस्य त॒रि कँड्य व्वथान। बेयि ति येलि वार पॉठ्य चेथ दिथ 
केंचन बेयन कथन तु रातुचि कथि स॒त्य वाठ लगान बासान ओसुस 
अॅमिस ऑस पनुनिस रनिस प्यठ पछ फुटान, सथ डलान तु चख 
खसान। पत॒ ऑस यल दिथ अँमिस कुन थर कॅरिथ अँमिस वुछना 
करान, जन ना दपान ऑसुस, वुछ किथ॒ पॉठ्य छुय श्रॅपरावुन तगान | 
यि ति गछि तगुन। बिहिथ छुख तिथ॒ पॉठ्य जन जून मॉज जून ज़ानख 
नु.... AS छुख मे नसख करान। न वुछ। 
ललस ऑस नु वन्य तीचाह चख अम्य सुंद्यन कारन प्यठ 
यीचाह ज़न अँम्य सुंदिस द्रक रटनस प्यठ ऑसुस। तवय ऑस स्व 
रातुक AEN शरारथ मॅंशरॉविथ पनुन्यन खयालन wR दिथ 
Wart) खबर क्याह रोव अँमिस ! यि ज़न ओस नु युथ। कुस नेक 
पूर चास। कॅम्य ख्योव st छूयोट ? बुथ दुन लायख we न॒। पुशिथ 
कॅडनस ब॒ ति दलु। मे ज़ानिहे न॒ नाव कांह, बन्य ज़ानुनम सॉरी। 
व्वन्य अनतु बलाय सॉर्यसुय। यि god बखीलन क्वस मसख॒ सूरथ 
छेस गॅमुच। कांह दपि खबर काँचाह काह छेन करिमच॒। कथ आयि 
यिम वंदन अँम्य संदिस पानस। 

पनुनि सेज़र किन्य ओस नु ललस यि ति बिहान जि तैम्य सुंद 
रून क्याह छु यूताह नाकार यूताह जन सु राथ माधव काकन्यव तु 
तॅहद्यव वांगजव मंज़ मारकस बनोव। ति क्याज़ि अज़ ताम ज़ानिहे नु 
स्व अम्यसुंदि रंग कांह तिछ कथ, यथ प्यठ ज़न दंदस तल ऑगज 
पेयिहे हेन्य। यी याद प्यथ ओस ललस अँदरी तील तॅल्युन ह्युव 
लगान। तु स्व ऑस अँमिस वुछिथ बेयि वुछान केंछाह अमि किन्य जि 
यि ति वुछि ना त अँछ मेलुहन। मगर तँम्य ति वुछनस न कॅह। तु 
ललस ति we नु पानस अथि। स्व dee आँख्यथय माँख्यथय 
जुरकि हना दिथ। माया रामुन्य न्वश ति आसिहे यिथय कॅन्य बिहान | 

मोहन लालस जन लॅज हिश अँम्य संज़ यि कथ। TAT 
वोनुनस कमि ताम हटि, “गछ गछ माल्युन मा छुय गछुन। © ललस 
लोग हस त॒ वॅछुस, “क्याज़ि गछ माल्युन। ब कति गॅयस vie हुंदि 
खातर ve नाल कडन वाजेन्य। तिम गॅयि तिमय।” 

मोहन लालस खेचर बेयि चख हिश त तॅम्य वोनुनस बडि हटि। 
ह्योतृथ बैयि यी वनुन। न छय खबर कैंह न छय अतर el बॅल्य 
छख मरद पॉजामन ज़ंग छुनान। किनु चु गॅयख अँमिस माधव 
बेछिन्यन क्रकन कुन। AAN दलस छे न पनुन्य अकुल रूज़मुच। 
लुक कथन गछान। प्यठ क्याह वोथुस यि मखनु दम॒ ओलुव। मे गोस 
सिरिफ अख ल्याहज़....।” ललन वोनुस टेप चटान। “ब॒ तेय ती 
TAM छस। मगर च॒ मत॒ आसतु ज़्याद SY करान।” मोहन लालन 
वोनुस दज़ान दज़ान Gal ललस बास्योव मोहन लालस ह्योलुन बैयि 
-शरारथ खसुन त तमि वोनुस नॅहज बदलॉविथ। “तोति गयि कथाह। 
पोज़ पोज़ वोनवृ। ठीख छु ल्याहज़ छु ऑछन दुन, तिमु मेलन बेयि, 
चोक दारि किन्य, sist न पगाह, ऑखुर बसुन छु येती। ठीख ठीख 
ति छु सोंचुन। बेयि ति कॅरिथ अँदरिम श्रेह। तथ क्पाह सपदि। यि ज़न 
प्योव अम्य सुंदिस मॉलिस तावन, नतु क्याह, बन्य येलि वुछोन 

अँमिस पज़िहे da साल निन्य त॒गॅजगाह करुन। खॉर।” 
मोहन लाल ह्योतुन बेयि अँम्य संद्यव कथव स॒त्य पसर युन 
तवय वोथुस सु “चे छुय व्वन्य य्वहय त्यौल। ब॒ क्याह करय अथ। * 
ललस लॅज अँम्यसंज़ यि कथ सखत त॒ तमि द्युतुस जवाब। 
“त्योल पेव अम्य wal ओसुस नय त्योलुय प्योमुत तेलि मा 
आसहाँनस सानि चोक दारि कुन अँछ द्र लगान।” मोहन लालस 
बासेयि ललनि fla कथ बेयि रातुचय हिशि। सु वोथुस कथ 
छोटरावान, क्याह छख iy करान। wy vq तियिज़न चु 
समजान BE! अगर ती आसिहे afer ओसा मे चेय थी करुन |” 
ललस वोत जॉरिस प्यठ त IBM, “GUA छुख चेय थी 
ओसम॒ करुन। या मे ओनमय न रोब ज़ांह। Ad क्वसु हन त्रॉवथ चे 
बाकृय। सुबुह शाम ओसुख अथ चोक्‌ दारि as बिहान। ब॒ ऑस॒स 
गजि लॅजम॒च आसान त॒ मे थॅर किन्य ऑसिव जोरि मारान आसान। 
अमि खोत॒ क्याह गछख वन्य करुन। हुंह, गाशिन्य द्रय अगर मे व्वन्य 
च्रे प्यठ अख रछ ति पछ रूज़। As छुख कथ करान। मंदछिहख।” 
ललुन्यन कथन तोग नु मोहन लालस कांह जवाब द्युन। 
युहुस यनु प्यठ यिम कानी प्यठ खॅत्य मोहनलालन ऑस यिहय 
चोकुदाँर leal अँमिस ऑस अमि दारि हंज़ पोत कल तिछ गॅमच 
जि मंज़ मंज़ ओस यि दफतर ति सुली यिवान। योतामथ न ललय az 
आसिहे दिवान यि माजि हुंद गोबुर ओस न अत्यथ हरकथ करान। 
ललस ओस न॒ पन॒नि स्यज़र बाव किन्य राथ ताम यि फिकरि तरान जि 
यि कमि मारमति ओस अथ चोक दारि प्यठ बिहान। नत आसिहे तमि 
अँमिस यि पोत कल मॅशरावनृच कांह सबील कॅरमच। HA नय त 
माधव काकन्यन आसिहेन कुनि तँरक शेछ्य वात॒नॉवमच युथ न अज़ 
महलस प्यठ पेयिहे। ब्याख कथ ऑस जि ललस ओस मोहन लालुन 

अथ दारि प्यठ बिहुन ख्वश यिवान। तॅमिस ऑस अँम्य सुंदि बेहन॒ 
सत्य यिहय वथ हिश यिवान। ति कॅरिथ ति ऑस स्व रनिस मंज़ 
वनान जि afta कुठिस मंज़ बिहयिव, ओरय कांह खसि सु क्याह 
afl मोहन लाल ति sige ठठस मठ PRA वनान जि वॅन्य तन। 
तमि सृत्य व्याह गव। ललस ऑस नु मोहन लालुनि कथ॒ करनि जन 
त॒ पछुय बिहान। तस ऑस्य ब्यक हनान। मगर न्यँबर्य बास न दिथ 
ऑसुस वनान जि cafe छिव ज़्यादय अप्यर गेँमृत्य। मगर अज़ ओस 
ललस तिमन MRA कथन मंज़ टेछर त॒ चाछर बासान। अज़ ओस 
तस फिकरि तरान जि मोहनलालनि मेछि मेछि कथ आस न॒ तम्य सुंदि 
खातर बल्कि आस॒ तिम॒ अँमिस लॉगिथ अपोर माधव काकनिस गरस 
कुन लॉगिथ वनुनु यिवान। 

माधव काकृन्य नँव लॅर आँस तिंहंज़ि AR स॒त्य तु मंज़ ओस 
Tage ज़ॅमीनि टुकरा युस जन सारिनुय हुंद आंगुन ओस। बुथि 
स्योद आसन किन्य ऑस यिमन पान॒वॉन्य अख अँकिस कुन ओर योर 
ठीख पॉठ्य नज़र रोज़ान। FIR मुश॒क त लेजि हुंद छिन्य ताम आस्य 
ओर योर बोज़ान। यन प्यठ मोहन लालस मॉज म्वयि तनु प्यठ ओसुख 
नु व्वन्य पानवाँन्य युन गछुन रूदमुत। माधव काकुन गर ओस महलस 
मंज़ जान ग्रहस्ती गर मानन॒ यिवान। माधव काकस ओस नु तनखाह 
wae $e मगर दपान सु ओस महाराजि सुंदिस प्रायवेटस मंज़ 
रूदमुत, येति तॅम्य रूद कमोव। तवय ओसुस महलस मंज़ ति त्यूत 
बोश। 

माधव काकन ओस मोहनलाल पानु वारयाहि लटि चोक्‌ दारि 
प्यठ बिहिथ वुछमुत। त॒ मखनु दमु ओलवस ओस सु गूंद मटासनि वानु 
बजायि sea दारि प्यठ्य समखान। राथ सुबहन ताम ओस रचर पाठ 
ठीख सपदान। त॒ राथ मंदिन्यन बदलेयि हालाथ येलि ज़न माधव 
काकन हंग AT अपारि प्यठ क्रेखाह लॉय | 

“हया दोपमय हा मोहना, च॒ fel अथ दारि ae चोबुहन 
गनटन करान आसान?” मोहन लाल गव यि बूजिथ हय बुंग त 
वोननस, “क्या सॉ क्या?” “Qe क्या छु वनान जन न किंही ज़ानि।” 


माधव काकन वोनुस वापस। “कोलुन, बदमाश, अचि न॒ अंदर |” 
मोहन लालस तोर फिकरि त वोथुस “बिहू-बिहू बेछा, यिथ॒ 
पॉठ्य ना ऑस्यज़ि न He दिवान। कुनि विज़ि हा यिख दारि किन्य 
ब्वन लायिनु, अछ अंदर | 
माधव काकस खौत जहाल मगर मोहनलालन्यव कथव त्रैयव 
चोन अंदर। लल ऑस AN, तस गयि वॉलिंजि दुबराय। स्व ऑस 
रनिस अंदर कुन लमान। मखन दम ओलवस आव जोश मोहन लालस 
सत्य वान पेजि यारज़ चुख दिथ वौथ सु मॉल्य सुंदि तरफ त तिंहद्यव 
वांगजव ति aa नरि वाहरावनि। मोहनलालन तुज जिन्य हॅट त 
हलकॉर्य ga सपदिथ दोपनख, “Aa aa, ब॒ ति वुछि।” हुपॉर्य 
आयि महल वॉल्य Bay करनावनि। माधव काकनि आशिनि वनि 
ललन कथ जु त्रे त सँ चायि अंदर। लल ऑस वनान जि कथ आयि 
म्यॉनिस डेकस dad, नबी गोख क्या। अँमिस नय पन॒न्य क्वक्र बद 
आसिहे त॒ यीच क्रख चिख मा व्वथिहे। पनुनिस वछस हय कुलुफ दिथ 
आसि, लछस दक RA पकि। कॉसि हुंदि वुछन सत्य क्याह गव। 
महलु वाल्यव होमरॉव द्वशवय दर्यन छ्वप करनॉविथ लडाँय] यीतिस 
कालस वोत संध्या ति त ललुन्यव बॉचव ति चुव पानुवॉन्य। यथ प्यठ 
लल माल्युन चलनस वॉच। 
मोहनलाल ओस बुथ लेद्यथय तु ललन सूंच हना त ह्याँचन 
मोहनलालस आट्न्य वाट॒न्य अननच कूशिश करन्य। स्व awa 
“म्यन्य द्र्य छेव ग्वड़ क्या मॉनिव म्यॉन्य ट्रय, प्रानी ल्याहज़ वॅनिव जि 
यि कॅमिस हिशि ऑसिव तोह्य वुछान। “ 

अमि कथि गव मोहनलालस कत Sd द्युव त तँम्य वोनुस अस 
am बुथि, “च्रॅय ज्रानुवन्य छख। चय वनतु क्वस हिश he 
आसुन्य|” 

“मे छु बासान मॅज़िम हिश।” ललन वोनुस तिथ॒ पाँठ्य ज़न 
तॅमिस चेतस ओस। “वन्य मा छेय खबर। बॅल्य छेख करान। ब॒ 
ओसुस नु अँक्यसय वुछान, ब॒ ओसुस दन वुछान।” मोहनलालन 
वोनुस पछ यिवुन ह्युव। मगर ललस बास्योव जि सु छु तस ठठ़ 
करान। तवय वोनुस तमि असान-असान, “JEN लछ ट्रय अगर मे 
यिमव कथव स॒त्य तलपॉतिस कशुन ति यिवान wl बेयि ति कॅरिथ 
येम्य ऑकिस स॒त्य कार कोर,तॅम्य कोर बेकिस सत्य ति। 

अथ प्यठ त्रोव मोहन लालन बडि बडि असन खंगाल्‌। लल 
aoe, “पॅकिव ह्योर खसव। बत ति छु ना रनुन।” यि वोथुस, “गछ 
खस च। ब॒ छुस येतिथ॒य बिहिथ।” ललस आव मोक कथ दिनुक त 
दोपनस, “मे वोन न म्यानि खॉत्र खँसिव। मे जन दोप यिमव तुंहदि 
बापथ यीच खॉरी तुज, ज़रा गछि ना तिहुंद ति खयाल थवुन।” 

मोहन लालस तोर फिकरि जि ad छे मै टॉन चटान। तवय 
वौननस, “मे छु न खसुन। खस च॒ ब छुस चेतिथ॒य ठीख।” 

लल खॅच ह्योर। चोक अचुवुनुय ald ललन तिथ॒ पॉठ्य दॉर 
येल ज़न ना तॅमिस माधव काकृन्यन वनुन ओस। “She मुंह, तुंहदुय 
ऑकबथ न hel? अमि fea माधव काकुन कुन नज़राह त अति 
बुछन सारेय दारि दिथ। यि गयि ख्वश जि रातचि कथि सुत्य छुख 
द्रमय गोमुत। अमि पत॒ लॅज स्व कॉम करनि। वय छेँलिथ छॅलिन्य 
वोन्य दारि किन्य त्रावन खॉत्र वँछ लल त॒ अँथ्य स॒त्य दिचुन माधव 
काकुन कुन बेयि नज़र त अति ऑस्य कम तामथ कलु कॅडिथ अमिस 
कुन वुछिथ चरचान Bal अमि न्युव न॒ ओर कुन त चायि अंदर। 

qed Gea दिच ललन बेयि दारि किन्य नज़र तु अति वुछिन यिम बेयि 
तिथय पॉठ्य वुछान। der dea aff नज़र दिथ तु तिम ऑसिस 
तिथय पाँठ्य कमव ताम चशमव बुछान। यि हाल वुछिथ चमेयि ललु 
तखतस Bo बिहिथ, स्व व्यशलेयि। स्व ऑस न॒ जन थोदुय ह्यकान 
वॅथिथ। योतामथ बत वुगर गव, चायि लोग पाख त लल छे न॒ हरकथ 
ति करान। Ava dea टार्यव नज़र नज़र दिवान जि यिम मा डेँल्य। 
ललस ओस न॒ किंही फिकरि तरान। तँमिस ओस अथ कानी 
मंज़ पनुन पान कुनुय ज़ोन बासान। यपॉर्य ओसुस शरारथ तु हुपॉर्य 
ओसुस ज़न तु फ्रठ ह्युव ति। रनिस वनुनस ति ऑस नु ब्वहरान, 
तिक्याज़ि सु क्याह मतलब नियिहे। या तँमिसहय जहल खसिहे तु 
व्वछोव ब्याख न्याय, ऑखर करन हेमथ तु जल जल दिचुन दॉर। 
तिमव त्रोवृहोस असुन। ललस बास्योव दॉर दिन्य त तिहुंद असुन 
त्रावुन मा आसि महलन वुछमुत। ज़ंगन चायस थर थर। दान त्रॉविथ 
हेच्ॉयन स्व ब्वन रनिस निश वसुन्य, अमापोज़ सु गव तमि sigs तस 
ब्रोंह कनि खडा। असुनाह करान बुछुन ओर योर बुछिथ वोनुस रन्य 
जि ज़्ववि हुंदि खॉतर छा vic नाल कडान। त यि वनान वनान 
TRIGA चोक्‌ दार टास कॅरिथ। ललस तोग न॒ किंही वनुन, पतु 
वौथुस Fl, “अनतु चायाह।” यि वनान वनान ब्यूठ सु अथ दारि प्यठ 
तिथय कॅन्य यिथुकॅन्य सु बिहान ओस। 
लल गयि किछताम हिश। तमि Ra dea aR बेयि नज़र स्व 
दॉर वुछिन त्रोपरिथ। फ्रख ह्युव त्रॉविथ बुछुन रनिस कुन युस तोर 
असान ओस। ज़न ना वनान ओसुस ज़ि तोरयि फिकरि जि ब॒ कमि 
मार मति ओसुस यथ दारि प्यठ बिहान। 
ललस छे न॒ पछ्य बिहान त बास्योस जन त पान पीर पॅडिथ 
पादशाह तॅमिस डेकस म्यूठ कॅरिथ ऑही करान वनान ओस गछ चे 
SpA सथ मूजूद रोज़न्य। 

हम सफर 
रतन लाल शांत 


ग्वसोन्य वौथ म्यॉनिस हम सफरस कुन थदि हटि। “तुम 
अपने मजहब को जान नहीं सक्ता, दूसरों को क्या समझोगे ? तुमसे 
बात करना फजूल है। खुदा खुदा करो और बस में बैठे रहो।” 

म्यॉनिस हमसफरस व्वतलेयि बुथिस ws बेबसी| अँछ 
गॅयस वारय सॉनिथ तु RR मे Hal 

“येलि ति ब॒ कांह रुत इंनसान वुछान छुसन, ब॒ छुस तस यि 
सवाल प्रछान। अँम्य सवालन छु मे ग्यूर तुलमुत.....बमयि प्यह ओस 
अख फकीरा आमुत। तस ति प्रुछुम। तँम्य दिच्चम मिसाल। दोपुन यिम 
छे ज़ॉविजि कथ आसान। यिम॒ समझन खॉतर छु असि रचि खंजि 
दुनियॉँवी कारबार निशि अलग प्यवान रोजुन। दोपुन मॉलिस ऑकिस 
ऑस्य ज़ गबर। दुशव॒न्य दिचन रवपयि त वोनुनख, गॅछिव त नफाह 
कमॉविथ अॅनिव la अँक्य नेचिव्य लॉग्य यिम पोंस॒ तमहस त दुनियॉवी 
कारबारस | ब्याख लोग ज़िकिरि इलॉहीयस त रवपयि लाजेन तसंज़न 
काम्यन। यि we बे करार तु हु फोट कारि मजाज़स। ऑखर अन्य 
मॉल्य द्ृशवय नाद दिथ तु बूजुन युहुंद हाल। अँकिस कोरुन शाबश त 
दोयिमिस खतेर | सवाल छु कॅमिस आस्यन शाबश कोरमुत त कस 
आसि नारॉज़्य गोमुत ? यि छु सवाल। अगरय म्योन जवाब बोजुन 
छिव त ब॒ वनोव जि यि दवलथ, मतलब ज़िंदगी हुंज cael, 
Aapa खरचन यिन्य जि सूद ह्यथ यियि वापस। सवाल छु किथ॒ 
कन्य खरचोन। अम्य छुस ब॒ परेशान कोरमुत। तोह्य...... " 

मे ह्यचन ठवल गछनि। तस गोछ न॒ मलाल गछुन अव॒ किन्य 
ज़ोलुम सिग्रेठ त गोस हुशार। पनुनिस अॅमिस हमसफरस छुस बुथ 
चरचान युस पज़ी ज़िंदगी de गॉर मुनसिफ खरचि सत्य क्रेहन्योमुत 
ओस तु गेनि आसस गॉमचु। खबर कृत्यन द्रहन शेव करनय। अछ 
क्रेहन्यन आल क्वंडलन मंज़ सनेमचु हिशि। चम या त॒ ल्यॅदरेमुच या 
नीलेमुच। ख्वशुक त फॅहरि मस लंजि हवहस मंज़ ISI Fea गछान। 
मे मागुन सिम्रेठ त म्यानि डबि मंज़ कॅडिन ज़ त्रे अलावय यिम मे कुन 
असनुहना PRA पन॒निस चंदस पुशर्यन याँज़ि च॒ छुख पनुनुय चे क्या 
एतिराज़ आसी। मे आव पज़ी आर ह्युव अॅमिस प्यठ। मॉल कॅमीज़, 
छूयोनमुत पतलून शिखुर तु ge जचि कुन वुछिथ न बॅल्कि अम्य 
सुंदिस सवालस प्यठ यिमव पज़ी अँमिस ग्यूर तुलमुत बासान ओस। 
तँम्य होव मे अँछ सत्य त॒ मे वुछ असि पॅतिमि सीटि ऑस्य पीर जोराह 
नफीस त साफ प्वशाख लॉगिथ क्याहतान्य ज़ोर ज़ोर बहस करान। 
तम्य प्रुछ मे इशारन मंज़्य जि यिमन प्रुछा पनुन सवाल? पत॒ वोथुम 
ल्वति पॉ ठ्य। 
“द्रहय छुस ब॒ बसि अंदर सफर करान। युस वख अस्य बे 
TE बिह्य बिह्य तु दार्यव किन्य तमाशि वुछय gua ज़ायि करान छि 
सु कोनु लागि इनसान जान कथ बाथि कुन। दीन त॒ दुनियिहच कथ 
बाथ। ऑखरत तु गॉब क्यन मसलन कुन | वन क्याह छुख वनान TST 
बृ यिमन। चु व्वथ अत्यन थौद | चानि जायि बिहिथ ह्यक्‌ ब॒ यिमन स॒त्य 
जान पॉठ्य हम कलाम सपदिथ |” ८ 
मगर बु वौथुसस नु मुलय थोद तिक्याज़ि मे ओस क्वठ्यन दून 
मंज़बाग तोमल॒ ठेलु युस थोद तुलुन तु नोन कडुन ब॒ यछान ओसुस न॒ | 
तस खोत शरारथ। बद तँमीजी त गाँर इखलॉकी हंज़ पाम दिचनम | 
मगर ब॒ वोथुस न॒ थोद। आँखर हॉरिथ ब्यूठ BIT PRA दूर खबर 
कोर बुछनि। 

पीर सॉब ऑस्य व्वन्य दोंख che करान। शायद ऑस्य कति 
ताम अदालतस मंज़ तॉरीख दिथ आमृत्य। जजस ब्रोंठ कनि ऑसुख 
न कथ ERAT | अख वोथ बेयिस “चै ओसयि अपजुय वोनमुत जि 
बयि छुय कोरमुत। वकीलस अथि ति वनुनोवथम A... IS याद 
Ja ज़ि। अगरय म्योन ज़मीन मसजिदि ख्योव चे ति दिमय नु अति 
रोज़नु। अज़ ति आसी अति नेरुन तु पगाह ति। चे क्याह छुय पताह 
दस्तार Tore RA कर॒हॉस इमामथ।” 

म्योन हमसफर वोथ मे कुन, “तोरयि फिकरि ? ख्वदा सॉब छु 
ag कनि सोरुय वुछान। वुछिथु अपज़िस मा छि कोठ्य आसान ? 
पज़र छ ऑखरतस तान्य असि स॒त्य पकान। दुनियॉवी सवाल ति छि 
अमी सत्य हल गछान.....।” रचि खँड्य way कँरिथ वोथ बेयि मे 
कुन। “क्याह सॉ चॉन्य राय क्याह छि? सपदिव यिमन बुज़्र॒ग पीर 
सॉबन सत्य हमकलाम। 

मे प्यव न जवाब द्युनुय, तिक्याजि बस रुकेयि त मिलद्री वाँल्य 
जोरा Wer! अख ब्यूठ मेय निश। ब॒ पोकुस Gags पहन। क्वठ्यन 
मंज़ बागुक तौमल Sa ति खखरोवुम SARS पहन। म्यॉन्य हमसफरन 
मँज Pad वॉलिस बीड़ी। तॅम्य कोड बीडी बंडल त न सिरिफ दिचुन 
तॅमिस बीड़ी ate बॉग॒रोवुन बीड़ी बंडलुय ofa पॅख्य चन सवार्यन। 
मे छु बीडी मुशुक खरान। प्यठ येलि बीडी पांछ ऑठ अकी सातु दज़ मे 
प्यव पनुन सिग्रेठ ज़ालुन। माहोल ओस अजीब पान॒न्यार तु असन 
खंगाल स॒त्य बरन आमुत। 

“यह चावल छुपा के रखा है?” मिलट्री वॉल्य प्रुछ मे युथुय 
म्यान्यन क्वठ्यन मंज़बाग किस ठेलस प्यठ नज़र पेयस। मे गव अम्य 
सुंद यि बडि बडि प्रुछुन बड़ मुज़िर। किंही जवाब झुतमस न। 

म्यॉन्य हमसफरन लॉज मिलट्री वॉलिस स॒त्य कथ | प्रुछनस, 
“किधर जाना ?” 

“ सेनिमा पे उतरेंगे।” 

जवाब बूज़िथ त॒ ज़ॉहिरन ख्वश गॅछिथ वोथ हमसफर मे कुन, 
“खबर क्या वनान Gel बड़ दिलबर हसा छि यिम फूजी जवान 
आसान।” पत प्रुछनस बेयिस मिलद्री वॉलिस कुन इशार PRY, 

“आपका दोस्त भी जायेगा ?” 

“नहीं वह उडी जायेगा। बदली होकर जा रहा है।” 

ब्याख मिलट्री वोल ओस बुथि रंग रोठ बासान। वाँसि आसिहे 
मसा अरदाह। तस ऑस न सीट मीजम॒च। इंजनस निश ओस स्टूलस 
प्यठ बिहिथ। बेयिस सवारि सृत्य थर दिथ। बुथ ओसुस असि याने: 
सवार्यन कुन। तस बिलकुल slo कनि ऑस सवार्यन मंज़ ज़नान अख 
शुर ह्यथ। ज़नानि आस॒ ठवल गछान त॒ रंगुरोठ ओस मुदय गॅडिथ 
TA कुन वुछान। अथ॒ जु ऑसिस बेवायि ज़ंगन दुन मंज़ अवेज़ान। 

म्यॉनिस हमसफरस आव बेयि क्याह तान्य वोकिथ। ग्वसॉनिस 
कुन वोथ। “बाबा जी जब क्वदरथ ने तकदीर पहले ही लिखा तो हम 
क्यों ज़िंदा हैं? ” 

ग्वसॉन्य ऑस बासान अँमिस वग रॅंटमुच। आँदिक्य पॉठ्य 
द्युतनस जवाब, 

“तुमको अपना मजहब का पताह नहीं तो हमारा जवाब क्या 
समझेगा। तुम बताव तुमहारा हजरति यूनुस को मछली के पेट में क्यों 
छुपाया ? नहीं मालूम ? तो फिर चुप चाप बैठो और खुदा खुदा 
करो |” 

मगर सु ब्यूठ न way कॅरिथ। मे कुन वोथ, “ga वनसॉ यिम 
fad वॉल्य बिचॉर्य क्याज़ि मरनि गछान ? यिमन आसन ना गरि 
शुर्य बाँच प्यारान आसान ? ” 

अँम्य सुद्य सवाल तु सवाल करन सत्य जन ह्योतनस बु ति 
गीर गछुन, हालांकि मे ऑस पनुनी फिकिर तीच ज़ि द्यमाग ओस 
ज़बरदस आवुर। मे द्युत न अॅमिस किंही जवाब त ज़ोलुम ब्याख 
RASI युथुय बस गुज़रस तल रुकेयि, मे ह्यँचन वॉलिंज राव॒न्य। 
तौमल som aga सीटस अंदर कुन दक्‌। गुज़र चपरॉस्य ओस 
सीटन मंज़ बाग त॒ तल ग्रद संजव चशमव वुछान। मे थवि जंग जु बैयि 
हन चीरिथ। यि मिलद्री वोल ति Veal मे कुन ओस दोलु वुछान त 
गोंछव्र dea असान। मे ह्यँचन ऑछन अनिगट गछुन्य। मे आयि 
पॅत्यम्यन सदाहन द्वहन हुंज सखती AR तल। तोमुल छारान कस 
गल॒दारस गोस नु ब॒ वानस प्यठ त॒ गर ताम ति सिरिफ बूजिम कसम तु 
क्वरान fH सु कतिसाँ तोमुल। यारव दोस्तव अहलु Feel वाल्यव 
सारिवय दित्य क्वकालक्य त॒ होकूमतुक्य IRA! तिम आस॒हान पौजुय 
वनान मगर मे ओस सोरुय दुनियाह अपुज़ तु दोख बाज़ बासाभ। 
आँखरस प्यव मे वरमुलि प्यठ शहर त पत॒ अन्नतनाग खसुन येति कमि 
aud यिम ऑठ त्रख दॅस्याब सपद्य। अकि गुज़र द्रायोस सही 
सलामथय व्वन्य ओसुम न॒ बासान यि दोयिम गुज़र क्याह AHA! अख 
करनम तोमुल ज़ब॒त तु बेयि मा करन जुरमान॒ ति। 

खबर बुथ म्योन मा ओस यि सॉर॒य कहॉनी वनान ति क्याज़ि 
मिलद्री वॉल्य पिलनाँवनम बीडी तु AYA, 

“लो बीड़ी पी लो बाबू। वह बस से उतर गया।” मे रेंट बी डी 
त॒ ज़ॉलिथ द्युतमस ज़्यूठ दाम। वॉलिंज Ga बोठ ति क्याज़ि बस 
ऑसुन पक॒न्य ह्यँचमच | 

म्योन हमसफर वोथ मिलट्री वॉलिस कुन हावान मे कुन, 

““यिमन क्वस सॉ फिकिर। सरकॉर्य बताह छि ख्यवान। रोज़न 
जाय ति मुफतुय। सफर खरचि पलव दलव सोरुय he मुफतुय। दफ 
सॉ दुनियिहच न परेशॉनी कांह।” 

मे प्यव आंकार करुन। पत गव बेयि तस बुथ संजीद त 
वोनुनम, 

““युथुय ह्युव इनसान यस नु दुनियिहुक गमय आसि ale 
म्यॉनिस सवालस जवाब दिथ। किनु न? ” 
मिलट्री वॉलिस क्या आसिहे सॉन्य कथ फिकरि तॅरम॒च। मगर 
सु ओस असान ह्युव। पत॒ वोथ असि दन कुन, 
“हैरान क्यों होते हो भाइयो। साली औरत देखने की चीज़ नहीं 
तो और क्या है ? जवान देख रहा है और कर क्या सकता है ? ” 
वन्य प्यव मे रंगुरोठस कुन ज़्वन। मिलट्री वॉलिस ऑस राय 
गॉमच जि असि कर तसंज़ Hal Ys वाजेन्य SAM ऑस हुशार 
गाँमच तु ख्वनि मंजु शुरिस म्वम दिवान। रंगरोठ ओस न तसंजि बबि 
प्यठ नज़रय तुलान। सोन यि मिलट्री वोल ओस जन त अँमिस 
जवानस ऑशिरवाद दिवान जि कर नज़ार। तुल लुलुफ। म्यान्यव 
नज़रव ति वुछ। ज़नानि ओस न॒ ओर कुन ज़्वन॒य। स्व ऑस शुरिस 
गिंदान तु तस स॒त्य अड कजि SY करान। वन्य आस॒ बसि मंज़ che 
सीट खॉली गाँमचु मगर नवजवान मिलट्री वोल ओस न स्टूल॒ प्यठ 
थोद वोथमुत। 
ब॒ वोतुस मॅज़िलस त॒ वोथुस थोद। तौमल ठेल सीट तल 
PSM तु ब्वन वालनस गॅयम सेठाह सखती। मगर गर तोमल॒ फोल 
वातनु स॒त्य कृचाह खोशी गछूयम शुर्यन बॉचन। अम्य बशाशतन द्युत 
न॒ सखतीयि हुंद बास | पज़र गव यि जि अम्य हमसफरन ति कोरनम 
मदथ। 

सु ति वोथ ब्वन। अकि अकि ह्योतुन मिलट्री वॉलिस पीर 
सॉबन त बेयन सवार्यन इजाज़थ। बस द्रायि। मे दोप व्वन्य नेर ब॒ ति 
पनुनि वति। मगर सु कति। अम्य शखसन तुल म्योन तौमल ठेलु 
फेकिस प्यठ त॒ वोनुन, “कपॉर्य सॉ छुय डेर्‌ ? पख सॉ च जन प्रछख 
नु अस्य मा मॅशरावोथ ? चे स॒त्य छि वुनि वारयाह ज्ञान पछान SYA! 
वारयाह कथ छे करनि।” “ना यार त्रावु ठेल पथर।” म्यॉन्य कथ 
बूजनय न त ह्योतुन कदम द्युन। ब ओसुस हॉरान तॅती खडा योतान्य 
सु होर वोत।....व्वँ लोग न मेति चार तॅमिस पतय पकनस। ब ओस॒सन 
सु रुकॉविथ ca तँमिस Aaa कूशिश करान, त सु ओस vile लॉप 
कडान तु sie नीरिथ गछान। तॅमिस ऑस्य न पँद्य सोम्य प्यवान त सु 
ओस गीरान gal सु ओस पकान तु तँमिस गयि बूटुच तोंथ 
छेनिमतिस पतलून ज़ेंदिस मंज़ बंद तु आव यकदम पथर लायिन। 
तोमलु Sot प्यव पथर मगर शुकुर छु जि छेनिथ आव न॒। मे कॅर॒स थफ 
तु तुलुम Mel बुथिस ओसुस ल्यॅदरेर फ्यूरमुत। त्रेश ऑनिम त॒ 
त्रॉवमस। तसुंज़न अँछन मंज़ आयम ale, लाचॉरी त तेह बोज़न। 
ठेल तुलुम पानय। तस कॅरम थफ त॒ न्यूम गर। 

देवनागरी PRR लिपि 

देवनागरी लिपि मंज़ कॉशुर लेखनु खाँतर कॅरिव यिमन निशानन हुंद 
इस्तिमालः 
तर, कर, पर, गछ, अन 
तर, सत्य 
गर, नेर, और, हॅज 
ï गॉर, नॉर, दॉर, ऑठ, 
बेह, चे, मे, पेठ 
दोर, तौर, नोर, हील, दोल, चौल 
जर जार जान जाम, BR, चामन, अचुन, छल, छाल, पछ, AP 

अफसान 
म्वल 
मोती लाल साकी 


मॉल ओस तयस प्यठ। तरफातन हुंद्य लूख ऑस्य Aer 
आम॒त्य। Te AG ऑस न जाय। फेकृदॉनी ऑस हख दिवान त॒ 
म्वंजि TS वानन प्यठ ऑस बीर बारय। मगर सुबहान शाहन ऑस बीर 
MA दूर कवल बठि पनुन्य मंडेज सजॉवमच। अँकीदतमंद ऑस्य तस 
अँद्य अँद्य आर HRI त सुबहान शहन द्युत सारनि गज़ त मुचराँवुन 
ज़्यवः 
अथ जंदस वुठय पॉट्य दशि लो लो 
नावस लगय नुंद॒ रेशि लो लो 
असि नो नाव चोन मशि लो लो 
नावस लगय नुंद॒ रेशि लो लो 
अमि पत सपुद बोज़न वाल्यन मुखॉतिब, “छिव सॉ बोज़ान सोन 
अलमदार छु कँशीरि हुंद्यन तमाम गामन फ्यूरमुत त॒ प्रथ गामस मुतलक 
छि तसँद्य देप्य मशहूर। सु छु असि सारिन॒य कॉशिर्यन हुंद पीर तु 
सॉरिसुय कॅशीरि छु तसुंद सायि।” सुबहान शाह ओस मॉलिस सत्य 
ति हज़रति शेख Ye ज़ायि नाम॒ वनान त॒ म्वल करन पत ति ओस सु 
अथ्य PRY स॒त्य आवुर। सु ओस मॉलिस प्यठ द्रयि गाम दून च्वन 
दहन मंडेजि लागान तु बाकृय वॅरियस ओस गाम गाम फीरिथ ज़ायि 
नाम त दलील बोज़नॉविथ ज़यूठ म्यूठ ति ख्यवान त गर ति पकनावान। 
लूख ऑस्य तस त्यूत पसंद करान जि तस ऑस नु गर्‌ गछनस Ya 
ति फुरसथ मेलान। ज़मान॒ योदवय वारयाह बदल्योव मगर तसंद्यन 
आशकन मंज़ गयि नु कांह कॅमी। सु योत वातिहे तति ऑस्य लूख तस 
अलनु त॒ वलन यिवान। अज़ मॉलस प्यठ ति ओस लुक अरसाथ, अद्य 

अँद्य तसंज़ि कथि कन दॉरिथ बोज़ान। सु ओस कलाम जॉरी थॉविथ 
“वाँस वोलुम ज़ायि नामस फ्युर फ्युर दिवान पोज़ सज़्यव कस सारिवृय 
कोर बोज़ना तु द्राय पानस। नतु MRA गोख कॅन्य पॅत्य। नत छा यी 
बन्योमुत AR कॉमिलन वुछ न vis माज़स तु गाडि कुन | Ya ज़ॉचन 
हुंद तकलीफ नज़रि तल थॉविथ त्रोवुन आस Sega ति यि छु ना 
कालि असमान fs लूख छि तैंहद्यग अस्तानन प्यठ कठ त क्वकर 
ARA नफूस बरान। तॅम्य खेयि होछ हंद त॒ व्वपल हाख अद असि छे 
नु खेय खेय कॉनी खसान।” 

अमि पतु GY सुबहान शहन चास, हुजमस त्रॉवन अंद 
वंद नज़रा तु कोरुन आंकॉरिस आलव “गुल gegen” “किहो” 
गुलन द्युलुस जवाब| “च ना छुख वन्य वोज ति दिवान, तला 
ART दामा अन। मे हा होख sel यि हा छुम AR कॉमिल सुंद 
लोल, नत कस छे वन्य हेकथ।” गुलन ओन त्रेशि गिलासा युस 
सुबहान शहन ग्रठ ग्रठ कॅरिथ चेथ न्युव। बास्योव जि तस ज़न ओस 
पपास। “लगय बलायि रठ नोट तु दि शाह।” यि वॅनिथ लोगुन सारनि 
गज़ गुलन ति लॉय नॅटिस as त॒ लोग ग्यवनिः 

हा गुलामो च॒ वन अँमिस पीरस 

द्युत अँमी नूर मुलकि कशमीरस 

सॉयिलन FI सदा छु बोज़ॉनी 

या सखी नूरुदीन नूरॉनी 
अमि पतु त्रोवुन ज़्यूठ व्यश त वोनुन, “वॉद॒मयि ya पनुनि पीरि 
काँमिल | चे वन्योथ मगर असि द्युत बूज़िथ गोश।” हुजमस कुन नज़र 
तुलिथ थाँवन कथ जॉरी “क्या वनोवृ अलमदार Ys बजर। अकि द्रुह 
ओस फेरान फेरान अँकिस वान॒ पैंजि प्यठ थकस बिहिथ। अँथ्य सुत्य 
ओस पुय वॉन्य वान यलय। अख ज़ोरूत मंदा आव पशमीनु टुकरा 
ह्यथ पुय वॉनिस निश तु दोपनस यथ दितम पॉस | पुय वॉन्य दोपुस यि 

छुन कुनि कारुक , अथ क्या कर्‌ बु, कथ लग्यम। कुनन वोल ओस 
मजबूर, सख ज़ारपार कोरनस तु पुय वॉन्य ह्यौतुस RAT टुकर्‌ 
मुजि मॅल्य। कुनन वोल द्राव तु पुय वाँन्य थोव पशमीनु टुक्‌ टिंडस 
मंज़। तेलि मा ऑस्य संदूख त॒ अटॉची केस। टिंडय ऑस्य संदूख ति 
त॒ स्टोर ति। शेख कॉमिल ओस वानु पजि प्यठ बिहिथ यि सोरुय 
बुछान। रछा गयि जि पुय वॉनिस आव खरीदार तु तॅम्य कुन मुजि मॅल्य 
ह्योतमुत यूवहय पशमीन॒ टुकर स्वन मेल्य। 

“गुल्या बोज़ान छिवा ?” “अहानू टाठ्या चैय कुन छि कन 
दॉरिथ।” आंकॉर्य वोथुस वापस। “खॅरीदार येलि द्राव। GR कॉमिल 
गव पुय वॉनिस तु दोपनस, करख ना मेहरबॉनी मे ति थावख गरि 
खंजि अँथ्य टिंडस Ast!” 

वानु वोल A, “फकीरि ख्वदाया च क्या SS वनान? ब॒ 
क्याज़ि थावथ चु टिंडस मंज़ ?” शेख कॉमिल वोथुस फीरिथ, “युथ 
मे ति म्वल खसिहे।” वान वॉलिस dx न॒ कथ फिकिरि ति कोरुन 
पीरस सवाल, “ति किथु कॅन्य?” “यिथ कॅन्य मुजि मेंल्य 
हेत्यम॒तिस पशमीनु टुकरस दुन ब्रिज़्यन मंज़ स्वन म्वल Tal” GRA 
वोनुस फीरिथ। दुकानदारस प्यव पलि। अमी वखत as द्राव 
शेखुलालमस पतु Ia! नता अँजिक्य बोज़न वॉल्य यिमन कन पाँव्य 
पॉव्य किंही पलि छु न॒ प्यवान। सुबहान शाह ओस वन्य छूवक्योमुत 
मगर अकीदत ऑसुस नु छूवपु कॅरिथ बैहन दिवान। रछा ठॅहराव 
कॅरिथ वोनुन। कॅहव॒ दामा हय बनिहे मे फेरिहे तरावथ। हुजम॒ मंज़ गव 
अख अकीदतमंदा थोद वॅथिथ त॒ ओनुनस बताँय वानु प्यठ deg 
प्याल्‌। सुबहान शाह छु दामाह दामाह चवान जि हुजमस मंज़ गयि 
सुसरि RR शोरू। ऑड्य गयि थोद वॅथिथ त अड्यव ह्योत नेरुन। 
सुबहान शाहस वोत जॉरिस प्यठ hed प्याल थोबुन पथर तु AA 

बोज़न वाल्यन कुन, “ब॒ ना छुस बापॉर्य त॒ न छुस कांह हॉकिम जि मे 
निश नेरिव॒ कांह हाजथ। ब॒ छुस कथ॒ गोर। यस म्यॉन्य कथ व्यपान 
आसि नु सु नीरिन मगर मे म॒ कॅरिन खलल।” तॅहदि वनन गयि 
च्वपासे छ्वपु तु सुबहान शाह वोथ हुजमस कुन “छा मे कॅहव ज़ त्रे 
दाम -चेनस इजाज़थ।” “हत॒ हज चे कुस करी ठाख। चे हज़ चे 
वन्य गव असि ओन तापन जेर|” सुबहान शाहन न्युव यकदम प्यालु 
खाली कॅरिथ त॒ वोथ बोज़न वाल्यन कुन, “त्वहि लौगव ताफ। हरगाह 
म्यॉनिस पीर सुंदिस वनुनस as अमल आसिह्यव कँरमच आज़ 
आसिहे च्वपॉर्य शैहजारय शेहजार। अन पोशि afer येलि वन पोशि। 
बूज़व॒ त्वहि कथि हना। वनन लोग टख बोनि फिर्यख मूल चेंड तुलि न॒ 
तोस त॒ अद्‌ क्या करि। असि करि बुज़रगन हंजन कथन च्वचि त 
तवय वात्य यथ हालस प्यठ।” सुबहान शाहुन कलाम ओस जॉरी त 
अकि तरफ आयि जमाथा नरि गिलवान गिलवान अड्यन ठोप दिवान त 
अड्यन रोब दाब करान। हुजमस लॅज छग। सुबहान शाहन तुज सारन 
बेबिस मंज़ तु चाव पानस सृत्य कथ करान अस्तान, “म्यानि पीर वन्य 
PRET रफाकथ।” गुलु ओस नोट ह्यथ तस पत॒ पत॒ दवान । सॉरी 
लूख ऑस्य श्वकन्यन चाम॒त्य। 






कॉशुर हेछन खाँतर he सामग्री 
. स्पोकन कश्मीरी : ए लैंगवेज कोर्स 
. ए कोर्स इन कश्मीरी लैंगवेज 

. माड्न कश्मीरी ग्रामर 

. ऐन इनटेंसिव कोर्स इन कश्मीरी 

. ए केसिट कोर्स इन कश्मीरी 

. वॅलिव कॉशुर हेछव 


यिमन किताबन हंज़ पूर ज़ानकॉरी कॅरिव हाँसिल - एडिटर 

अफसान 
दंदवोट त सुरय 
त्रिलोकी नाथ धर कुंदन 


यि छि तेलिच कथ यैलि कँशीर Sek ऑस। वौन्य कति रूज़ स्व 
कशीर ? बट आँस्य यरिहो कॅरिथ दिलि आम॒त्य, नोकरी करान तु 
सरकॉर्य कवाटरन मंज़ रोज़ान। लगबग ऑस्य प्रथ वॅरियि कॅशीरि 
तरान। बति ओसुस यिमन मंज़ अख। ब॒ ओसुस छुटी अलाव॒ दफत्र॒चि 
कामि ति गाहे बेगाहे कशीरि तरान। दिलि प्यठ गॅयोव गोड़ ट्रेनि मंज़ 
जोम ताम Teal ऑसय फुरसत तु दिचायि दोह ज़ दोह तति। पत॒ 
RA अद्‌ RATRI अगर नय महल ऑस, तेलि गॅयोव स्टेशनु 
प्यठय बस रटन्य तु शामन ताम या दोयिम॒ दोह सुबहस ताम गर 
वातुन। 
अकि FRA प्यव मे सरकॉर्य कामि सिरीनगर तरुन। दिलि 
हंदिस स्टेशनस Ao वोतुस त॒ ओर छुसन जगर नाथ पानस कुन 
यिवान वुछान। नमस्काराह कोरनम बडि बोड। पत॒ छुम प्रिछान, चे 
कोत सॉ छुय गछुन? मे वोनमस, मे हस तरुन सिरीनगर, अद्‌? 
तॅम्य वोननम, चे बगवान औरज़ुव थवुन। यथ डबस मंज़ छय म्यॉन्य 
मॉज। जमि प्यठ नीथन पानस सत्य बसि मंज़। सिरीनग्र आसि 
अँमिस रिस्यपशन सैंटर म्योन बोय प्रारान। सु वालि अँमिस गर पानस 
Berl तोहि Wags तकलीफ करुन। 
चलनुच ऑसनु वर्थेय Hig! लेहज़ा लोग मै खुल Rapa तु 
वोनमस, “वोलसॉ चाँन्य छि मॉज, स्व गयि सॉन्य ति मॉजी। ब॒ 


वातनावन पोशिक्य पॉठ्य। | च म बर परवाय।' 

चोरि बजि द्रायि ट्रेन। डबस मंज़ ऑस ब्याख ज़नान। माता जी 
ल॑ज शाम ताम तस्य स॒त्यन कथन। ब॒ ति wee किताब या मैगज़ीन 
RAI मंज़्य अन्य मे अँमिस किछ चाय ति। कालचनुक डंग ओस 
अम्य सुती ओनमुत। माता जी ऑस अॅमिस ज़नानि वनान ज़ि मे छु 
ज़ॉम हुंद्यन खांदर। तमी लागनॉविम Fa de deg, नतय गछिहे 
मॅतिस खांदरस मंज़ खॅजिल खॉरी। जगर नाथस थॅविन दय ओरज़ू 
त्रे हथ रोपयि लजस। यिथ॒ तिथ॒ वॉच राथ। सॉरी शॉग्य। मेति पैयि 
न्यंदुर | सुबहन वॉत्य ऑस्य जोम लगबग सति बजि। मे ह्यच ज़ टिकट 
बसि ES, पानस तु माता जी बापथ। 

ऑठि बजि द्रायि बस। युथुय अँस्य बसि मंज़ बीठ्य, माता जी 
वछ्म, हतु बा बलायि लगय, यि सुरय थवतनम वार पॉठ्य। यि गॅछुम 
गए ताम अरय वातुन्य। मे त्रोव वोशाह। बाहन गंटन हुन्द सफर, सुति 
पहाडी सफर। कति ललुनावन ब यि सुरय? बहरहाल, करहाँ त 
क्याह, de ति क्याह हेकुहस ? ब॒ ब्यूठुस सीटस प्यठ तु सुरय Yen 
खोरन दोन मंज़ बाग। ओर योर ह्योकुम न कॅरिथ। जंग ज़ गॅयम 
SNA दुपहँरस ताम वॉत्य अस्य बटोंट। अति वँथ्य बोन। ज़ंगन 
कोड वाश Yl बुथ अथ॒ छोल, बतु ख्यव त बीठ्य बेयि सीटन प्यठ। 
बेयि रेंट मे यि सुरय खोरन दोन मंज़। Rel क्याह। माता जी ऑसम 
Hed मँञ्र्य प्रिछान, “सुरय छा बा ठीख॒य ?? ज़नतु सुरय ऑस न, यि 
ओस कांह ज़ा शुर। 

केंह कालाह गव तु बस खेँच चडायि। गरा दॅछुन त गरा 
खोहवुर। wa आयि छौकुनावन | अँथ्य मंज़ यीतन माता जी द्रोख। 
अमि कोड दारि किन्य कल तु सोरुय ख्योमुत चोमुत आस दारि किन्य 
वॅथिथ। मे पिलनॉवमस त्रेश तु करन कोलकुच। रछा संदोरुन। पांचि 
बजि वॉत्य अँस्य बानुहालि। अति रुकेयि बस। दोपुख चेयिव सा चाया 
वायाह। सॉरी वॅथ्य बोन तु गयि डाबस कुन। अस्य छि बिहान॒य जि 

माता जी aot क्रख नीरिथ, “हय क्याह गोम, अफसूस हबा गोम। मे 
हबा छु eg वोटुय प्योमुत। वोन्य कुस बुथ ह्यथ गछु खांदरस? ब॒ 
क्याह ह्यकहा अथ कॅरिथ ? द्युतमस दिलासा, तसला कोरमस, छूनुस 
बलायि, सु आसी द्रोकि सत्य प्योमुत। वोन्य हय तति लगिहे पता, बस 
रुकावनावृहव। माता जी A परेशान। पज़ी बिचॉर, आँखर जगर 
नाथन ऑस्य त्रे हथ रोपयि खरच केँर्यमत्य युथ अँम्यसँज़ मॉज्य 
खांदरस मंज़ शूबिदार लगि। 
बस तॅर जवाहर टन॒लि। पत॒ वात्य अस्य कॉज़्यगॉड। तति 
कोड थख, ज़ंगन कोड वाश तु द्रायि शहर Gal ऑठि बजि वाँत्य 
अस्य RARA सँटर। तति ओस जगर नाथुन लोकुट बोय माता जी 
बापथ प्रारान। ब॒ वोथुस बोन तु मे पिलनॉव सुरय ऑमिस gal 
दोपमस, “हतो बबा सुरय छय हवाल। यि अन्य मे रँछरिथ त कमि 
कशाल वातुनॉवम योर।' अम्य रॅट यि अथस मंज़ त थवेयन वार वार 
पथर | यपॉर्य ओसुस माताजी हुंद ठेल ऑकिस अथस मंज़। अॅमिस 
चेँल्यतन खुर नीरिथ तु सुरय पेयि टास कॅरिथ पथर। अथ गयि छल 
तु कतरि Gist आयि ओर योर लायन॒। माता जी चॅज्य बेयि क्रख 
नीरिथ, 'हय अफसूस!' 













वाख गोछ. गर गर वातुन 


देवनागरी लिपि मंज़ छु कॉशुर परुन सँहल। कॉशुर Wa खॉतर छे दिलचस्पी 
बडाव॒न्य त॒ बरकरार थावन्य ज़रूरी। अमि खाँत्र हेकि वाख अख अहम वसीलु 
बॅनिथ। यि गोछ सारिनुय गरन मंज़ वातुन। वाख खॉतर सूज़िव तु सोज़नॉविव 
dq! वाख-परिवारस दियिव वुसजार। 


PIRR ज़बान छे सॉन्य प्रजनथ, असि छे यि कुनि ति सूरतस मंज़ 
कॉयिम थव॒न्य। 

मरुन त॒ जुवुन 
मोती लाल कौल नाज़ 


मरुन ति मानि थावान पनुन अख,,. 

जुवुन छु वुछखय जुवुन सख| 

जुवुन वनव sorter पोन्य सारुन, 

मरुन छु म्वहलक ति पोन्य गारुन। 
मरुन छु थख दुन शाहन शुमारन,,. 
जुवुन लगुन छेपि छंम्बन त॒ छारन। 
मरुन तरुन म्वखत॒ ज़न पनस गव, 
जुवुन छु म्वछि मंज़ Year थवुन रव | 
जुवुन छु च्वकृवनि शाहव कडुन ez, 

मरुन चिहिस मंज़ रटन्य छि थँद्य क्वह | 

जुवुन छु खुर्यलद ,जुवुन स्यठाह ब्रेय, 

मरुन न दरगृय न ज़ॉचलुय वय | 

जुवुन ज़ैबुन गव अलाव तेंब॒र्यन, 

मरुन तरुन लॉपि बाल संगरन। 
हञुबुन लगुन वॉसि सत्य व्वप्रन, 
मरुन सोदुर, थन॒ प्यवान कतरन। 
WTI ह्यकनस अंदर ह्यकुन छुय, 
मरुन न ह्यकूनुय न बेयि पकुन wal 
जुवुन छु सोंतस अंदर ति PRGA, 

मरुन नु सोंथ॒य ,हरुद न प्रावुन | 

जुवुन गछुन बंद छु पान ग्वचि मंज़, 

मरुन छु Peed फ्वकव कनिव कंज़। 

जुवुन छु लागान कॅमिस न॒ पामन, 
मरुन चटान “नाज' साँबा वलामन | 


गज़ल 
मोती लाल कौल नाज़ 


तिहिर्य कथव रोज़ख अलवुन 
qi वोन्याह चल॒वुन चलवुन। 
कर त रंगन ब्योन ब्योन वखनय 
नतु रोज़ रंगन सुत्यन रलुवुन। 
हिशराह येलि दवृहस दाँदिस 
दोद छु अद बासान चलुवुन। 
कतिनस, कस छूवकि, किथ wale शाह 
ठिप्य कोतुर ऑखर चलवुन। ? 
पानस छयि दर दस dade 
तमि रोस क्याह गव स्वन म्वलुवुन। 
बलहन ना तेलि खलि बेमार 
Sh थवृहख फ्वलुवुन फ्वलवुन। 
कॅम्य गॅरनख चॅरनख यूताह 
येम्य वुछनख तोग तस सम्बलुन। 
वत सारेय नोजुख “नाज़स' 
अजल खचर रूदुस छलुवुन। 





परिवारस दियिव वुसजार। यि छु तुहुंद पनुन मैगज़ीन। 

वौजूद 
मोती लालक्कौल नाज 


च॒ कोताह प्रोन 

चै मंज कोताह छु क्रेहन्यार 
वुछुन कस तौग, वनुन कस तौग 
WT कस तँज एबारथ 
य्वस छै लीखिथ 

क्रेहनि रंग 

यथ वौजूदस 

व्यॅज ,अव्यँज़ 

सौदर ख्वनि मंज़ 

बाल आकारुक ग्लेशर 
नोन छु सिरसॉया 

अँदुरय बोड TSA 

छेफ दिथ 

अव्यौद 

जन तु ख्वफतु शाहमारा 
बिहिथ 

पानस PRA ARII 


“काँशिरि सुत्य छि अँस्य कॉशिय सॉरी, नत॒ छि वॉरानक्य हॉरान काव।” 
अमीन कॉमिल 

जु गज़लु 
मोती लाल मसरूफ 
] 

लफुज़ र्नेम॒त्य फुट्यम॒त्य यिम कह शार मंगय 
the छु न॒ म्वलुवुन यावन मति पछ प्रार मंगय 

यथ शहरस लोग ठाख पद्यन छिख अबदी SF 

फेह the खाबन खाबन Es इज़हार मंगय 
मूसिम डंजि तेय रूद मगर पछ गाँमच कॅग 
सेकिल्यन बनि सबज़ार तु आबच दार मंगय 

मॉथुर वावस लॅज तॅय थोबुन लोंचि गॅडिथ 

रातुक सुय शब गाशि लुयव अनहार मंगय 
पज़रस बर मुचराव हना तुल तेज़ कदम 
APTA मा अज़ ताम किंही गुफतार मंगय 

पानस पननिस वोंत वुछानुय रावान पान 

रूद्‌ नु ज्वन मसरूफस तस कित्य शार मंगय 


2 
वुनि फॅल्य नु हरफ यादु बलस शार समन क्या 


बुनि डेज नु सियाह राथ तु यिम खाब परन क्या 
हर सूति कॅरिम जितनु तु जोदथ छु तिथय कॅन्य 
हर सू त॒ डोलुम सार कथन ताब ज़रन क्या 
gA अछर Wad थोव खॅटिथ शार फॅरिस तल 
दॅल्य त्रोव सपुद Be त॒ यिम खयाल सरन क्या 
छु न कांह ति तखयुल तु दरि दस रोव अफसानय 
छे न कांह ति सब॒ज़ याद तु सीमाब जरन क्या 
च्युह च्युह छु नार se त सब॒ज याद हॅरिथ पेयि 

च्युह च्युह छु वावलुन त सबज सोंथ हरन क्या 
क्या चैशम वनन सोंचि मलर याम गॅयि नायाब 
मसरूफ छेरी लोंचि गॅडिथ खाब गरन क्या 


चोर नज़म॒ 
मुहम्मद यासीन शाह 


l 
प्रुछुम गूरसि दृदस छैन्‌ व्न्य यिवान थॅन्य 

त वौननम साइन्सी तौर कथ गॅम॒च नॅन्य 
छु गोमुत गाँव पेठ तहकीक कामयाब 

चेनय sie यिहुंद द्वद छुय दरअस॒ल आब 
चैथय म्यादस अंदर अथ ग्यव बनान छुय 

येमी साईन्स छु पोरमुत ज़ानि हा सुय 
च क्या ज़ानख छु अज कल साईन्सी दोर 

व्वज़ुल रंग ओस दांदस सुय बन्योव होर 


2 
नदुर्य वॉलिस प्रुछुम कॅह्य छय नदुर्य As 

त॒ वौनुनम क्वस गछी चे ल्वकूट या बॅड 
मै प्रुछुस क्या ल्वकुट बॅड दिम चु अथ दल 

त॒ वोनुनम “छुय म्वखस बर शुमारि नल ' 
ल्वकृट गॅयि साड त्रे कुचि बॅड बनान सथ 

बा तरतीब र्‌वपयि पंचाह कड चु या हथ 
यि कमथ कोरखा शहरय या कि गामय ? 

त वौननम बम्बयि पेठ वोत नेरख नामय 

3 
लूकव त्रॉव्य वोट VR सायि जमहूर 

करान गॅयि अमिक्य निगरान पेटि नय चूर 
ब॒ छुस हॉरान यिमय यिम वोट कति आयि 


अंदर गॅयि पांछ हथ, दाह सास अति द्रायि 
बुछुम निगरान अमलस प्यठ सु पठवॉर्य 
तस ब्वन कनि प्रोफेसरस आमुच छि अनवॉर्य 


4 
ज़नाने वॉरय्व्युक पोछ डेकस पेठ बोम 

येले आस मालिन्युक छय नरम जन मोम 
तॅमिस ज़न मोथ Ba सुय दुय त॒ स॒त्य ज़ाम 

खसूसन ज़्याद येलि शहरच लगी.गाम 
स्व हंग मंग खानदारस करी बदनाम 


सु आसुन गामकुय छय ged तस पाम 
वुछुम केंचन कडान येति माजि छय कल 


शुरिस थफ दिथ चलान माल्युन अवय जल 


(दिलरेज़ | 999किताबि मंज़) 








Eroe लिपि मंज़ छु कॉशुर परुन सँहल। कॉशुर Wa खॉतर्‌ छे दिलचस्पी 
बडाव॒न्य त बरकरार थाव॒न्य ज़रूरी। अमि खाँतर हेकि वाख अख अहम वसील 
बॅनिथ। यि गौछ सारिनय गरन मंज़ वातुन। कॉशिर ज़बान छे साँन्य प्रज़नथ, 
असि छे यि कुनि ति सूरतस मंज़ कॉयिम थव॒न्य। 

Wed तारख 
महफूज़ जान 


दृहय हॉविथ सियाह राँचन 

बार हा हॉविथ 

तिमय तारख यिमन.जांह गाश ओसुय न॒ 
ब॒ रूज़॒स पछ करान 

सॅन्य त॒ मॅछ यछ RA 

मगर अफसूस तिमन चान्यन गरम लमहन 
हरारथ ओस मा लॉरिथ 

फकत ओसुख पनुन त्र न्योमुत पान 
वुशनॉविथ ब्रम, रावान 

तु ब॒ पॅज़्य पॉठ्यन खूजिहस 

त॒ वोल नाल हेरि प्यठ ब्वन 

योतामथ शाह ह्योतुन सोरुन 

मे छु नु बन्य कांह सितारय कांह 

बर मुचुरॉविथ ह्यकान 

ब॒ छ्यस व्वन्य पनुनि पानच पान मॉलिख 
मे छे बनु व्वन्य पछ | कॉसी प्यठ 

मे छुम अँदरिम ज़र,ब पानस 

त Saha कुस मे ह्येकि ज़ॉनिथ 

सु ह्येकि बस कॉम कुनी अख कॉम 
PRA ति रत्य ST 

जि हाव्यम शॉल्य तारख 

यिमन कांह गाश छु नु व्वतलान | 

SMR दूर-बोज़नस छुम कुस 
बी. के. मोज़ा 


कॅशीरि दूर पूरबस मंज़,ऑकिस स्वंदर Vex बॅठिस प्यठ 
बॅडिस गुंजान नगरस मंज़, छुस ब॒ लेखान PRR शार 
बालन, नालन त॒ यारेन दूर, अकिस गॉर माहोलस मंज़ 
अमा क्याज़ि तु कमन बापत, BA ब लेखान कॉशिर शार 
बोज़नस छुम कुस त॒ कुस कन थावनस तु वथ हावनस 
यथ गहलिस TRS मंज़, छि कृत्याह ज़ानान मेन्य ज़बान 
यँति कति महफिल त॒ मॅजलिस, तु कस बोज़नस फुरसथ 
दिलक्प दाँद्य बावान, बोज़नस छुम कुस यिम म्यॉन्य शार 
मुजरा कति येति म्यॉन्य कॉशिर,कस छि येति अमिच ज्ञान 
अँथ्य गॉर माहोलस मंज़, वुम्बँर गॅय॒ STAR ड्रोचुर दिवान 
हरुद वोत,सोपनव निय॒ छाल, त॒ व्वतलेयि कॉशिर्य शार 
कमि शोक त वलवलु सान छुस ब॒ यिम ज़ॉहिर करान 
लोलुचव नोज़ुख ज़ंजीरव सत्य वॅलिथ छुस ब॒ लेखान 
कमि दादि,बाव॒ त वछि. वॉलिंजि, टॉठ्य त॒ मीठ्य यिम शार 
लेखान ब क्याज़ि यिम शार, येलि जन मे तिम लफज़य दूरेयि 
यिमव छे म्यॉन्य ज़बान बरजसतु, RR त बरकरार थँवमच 
दिलक्य खयाल, स्वख-द्वखक्य लमहात त लॅहजु व्वतलान 
शीतकालॅक्य त॒ TA, RIRA त॒ क्रठ्य जज़बात FRA 
TERA लूब॒वन्य रंग,अश्केपेचानुक्य वलने यिन॒क्य पेचताब 
कॅतिजन कुकिलन त॒ बुलबुलन हंद्य बोलबोश करान इज़हार 
ब्वंबर त यँबरज़्लन, हीमाल त॒ नॉगराय संद्य नोजुक लमहात 


अनान कृत्य खयाल दिलन मंज़ मगर बोज़नस छुम कुस यिम शार 


ग्रज़ान छिम खयालन मंज़, आबशार त शाह Het च्वपॉर्य 


AN 

मंज़र छिम गत ग्यूर करान, सिर्य खसनक्य त॒ लोसनक्य 

डलस मंज़ नावन तु शिकार्यन हुंदि छट मारनक्य नगम काँत्या 
बोसु करनुक्य नावि चकिक्य पॉनिस सत्य नावि खूरिक साज़ 
यिमौ सुत्य हॉज़ छु व्वलसनस यिवान कमि हटि बॉथ ग्यवान 
कोसु लै खसान कमि आशाय सान युथुय तस नाव बालु लगान 
बोनि वॅथुर छि TA TA जन सनुबुनिस साज़स vik दिवान 
याद बु फिरान ज़न किताबि हंद्य वरख मगर बोज़नस BA कुस 
परबत॒ तिहरेव प्यठ पहेल्य तु गबिरॉछ्य तीरन वति तार दिवान 
गुजिर्यबायि ओर योर करान कन॒वाजन दिल गीर ग्रायि मारान 

छम याद यिवान दोब्य बायि खामोश,गाठन AS ठसुराय करान 
खयालन मंज़ चकुवारि जुंबिश करान त॒ हाँज़बायि पंपोश चटान 
सिर्य प्रज़लिथ आंगन ग्रजान, छोन्य छोन्य गोसॉन्य आलाप करान 
बर मनद्यनन लडी शाह रातुचि अंदेरि बराहि खोदा मुहिथ करान 
क्या सोज़ यिवान दिलस मंज़ दिल सोज़ यादव मुरादव सत्य 

यिमय याद छिम वुज़नावान मगर बोज़नस छुम कुस यिम शार 
VER लल वाख,कृष्नजुव॒न्य,परमानंद॒न्य त ज़िंद कोलन्य चाख 
दीन दरम ज़ न॒ बनान सूफी कलाम,नुन्द रेश त॒ वहब सॉब फरमान 
दिलक्य दाँद्य बलान येलि स्वरान हब खोतूनुन्य,तु ऑरनि geal लोल 
जनून यिवान येलि ग्यवान महजूरन्य,साँकी त नॉदिम सन्दय बॉथ 
नेंद॒ करान ग्रीस्य ग्यवान BHR तुलान Wh करान बट मुसलमान 
ग्यवान सॉरी यिम रेश कलाम SAM न कांह कॅम्य कर RAS ल्यूख 
DAS वथान व्वरसन त॒ मंडलियन मंज़ अकि असलच कथ त॒ स्वथ 
सुय सथ करान इज़हार म्यॉन्य शार मगर बोज़नस BA कुस। 

जु गज़लु 


निसार नदीम 
l 
मै दिलबरा व्वन्य म प्रछ सवालाथ बदल पाँठ्य 


मै गॅयि वटस्य मंज़ दिलस जज़बाथ बदल पाँठ्य 
मॅतिस छु दीदन मंज़ सु स्वरम हयातुक 
SRA त॒ सॅरिन लोल हँच कायिनाथ बदल पॉठ्य 
यि कुस वनान तिम छि द्वखल्य देवार फुट्रावान 
तति खून सर्य बेयि ति गॅयि हालाथ बदल पॉठ्य 
तेलि ओस सहल Ha मरुन SIM तु करुन क्रोव 
वन्य आदमस छि गछान वॉर्य दात बदल Wea 
असि नव निहालव कर सॉ लाज्यव मीरासस द्रोत 
असि आप्रावन आयि यिम आदात बदल पाठ्य 
तनकीद क्या गव तिम चटान अदबसुय वन्य ज़्यव 
तति अँदीबव हॉल्य लेखन्य मकालाथ बदल पाँठ्य 
दोप हॉकिमव ऑँस्य करव तुंहदि लसनुच बाथ 
SORTA तिमव बस तिमय खरामात बदल पॉठ्य 
न गिल शिकवु कांह ति प्रुछुथ हाल अॅकिस अख 
समखेयि येलि अँस्य सपुद मुलाकाथ बदल पॉठ्य 


2 
SR लॅज बेयि इज़तिराबस राथ क्युत 
सन त॒ म्यॉनिस आब ताबस राथ क्युत 

तस सिवा कुस मे छुम दाद्यन दवा 

क्या वन्यम सु अथ जवाबस राथ क्युत 
हे मे पनन्यन जुलफनय मंज़ काद कॅर 
छुस ब क्रेशान अथ अज़ाबस राथ क्युत 

दुहल्य गाशस ठाख थोव मय खानन॒य 
बा ख्वदा मज्ज अथ शराबस राथ क्युत 
चूनि oe oy योनि थॅव्य नम अम्य ग्वरन 
ज़ूनि वन्य दित्य आफताबस राथ क्युत 
कथ वनय योद छुख चु रहज़न सीर गंज 
लथ चु लद चशमे रिकाबस राथ क्युत 
न्याय त्रॉविथ, डाय ज़ॉनिथ मंज डेकस 
जाय वुछ मकस तु काबस राथ ATT 
सथ छि वादी कथ छि कुनिर॒च मुकमल 
हथ शरफ छी तथ सवालस राथ क्युत 
फंद यि दुनिया अंद च॒ रोज़ वन्य एय नदीम 
मानि छार अथ दुहुल्य खाबस राथ क्युत 


दीदो 
अशकि कौल “रईस” 


स्व बेशूंक हचलद सौदाँय 
सूयठा मचरस मंज़ 
ओंविज ज़ॉँविज 
कुसताम SAR रॅटिथ वछस मंज़ 
ब्रम IRA 
न दरस न दोवारस 
बदलय कानथ 
शाप हलम ह्यथ 

नारो नार 
नख वॉतिथ गश ख्यावनावान 
तीच बिल्वड 
बोड क निवठ ह्यथ 
दॅग्य दँग्य वालान पानस रथ 
अवमानस मंज़ 
यँगी गॅम॒च फलवॅय चलान 
खुर लद पानस ज़खमी करान 
मीलपॅट फुटिरथ मील नाहनावान 
अनिगेटिस मंज़ 
कसताम अनीनस' जन त छारान 
‘Sey व्वन्य तीच बे आराँमी मंज़ 
गोरबलस मंज म्कजार कांछान 
(नोटः अकि लातेनवी शाहकारक्यरिकरदार: दीदो तु अनीसा) 


वाख गोछ. गर गर वातुन 











देवनागरी लिपि मंज़ छु कॉशुर परुन सँहल। कॉशुर WA खातर छे दिलचस्पी 
बडावन्य तु बरकरार थावन्य ज़रूरी। अमि खॉतर हेकि वाख अख अहम वसीलु 
बॅनिथ। यि गोछ सारिन॒य गरन मंज़ Aga! कॉशिर ज़बान छे सॉन्य प्रज़नथ, 
असि छे यि of ति सूरतस मंज़ कॉयिम थवुन्य। वाख way सूज़िव तु 
सोज़नॉविव ag! वाख-परिवारस दियिव वुसजार | 

JÍ अदब 
नॅहलस दँहल (पंचतंत्र मंज़) 
प्रेम नाथ कौल अर्पण 


शहरस मंज़ अँकिस ओस रोज़ान 

बापॉर्या अख ऑलीशान। 
छे न॒ अँजिच छे यँचकालच कथ 

वनान त॒ बोज़ान आयि पत॒ वथ। 
बापॉरिस ओस नादक नाव 

कामि कारस बेहद चलेजाव। 
वखत त॒ बखत छु न ह्युव रोज़ान 

गाह हावान ज़मीन गाह आसमान। 
बापॉरिस वर कुस्मतस गव 

हंग मंग रंग रंग गाट॒ तस प्यव | 
काल शाह तु पगाह ओस गदा 

परदेसस TEJP प्योस सलाह। 
सूंचुन येति रोजुन छु दुशवार 

परदेस गॅछिथ कर्‌ कारबार। 
करज़ हूरुन त॒ जादाद pga 

शशतुर थम्बा अख रूद पथ कुन। 
ओस यि वज़नी स्यठाह ऑठ दाह मन 

सोंचनि लोग व्वन्य यि कति थावन। 
दोस्ता अख तँमिस नाव लॅख्यमन 

अँथ्य शहरस मंज़ ओस रोज़न। 
गोव तँमिस निश कॅरन तस स॒त्य कथ 

शशतुर थम्ब थोवनस अमानथ। 

फीरिथ यिम॒ कुनि दूह वौननस 


शशत॒र थम्ब पनुन निम वापस। 
नादकन परदेसु कोर कार्‌बार 


शॉगमुत कुसमथ गोस बेदार। 
बापॉर्य दुबार गव आबाद 


ऑखर बैयि पनुन गर प्योस याद | 
गोव ce काल सु बेयि आव वापस 


माल दवलथ ह्यथ सुत्य पानस। 
गर येलि वोत गौव यारस निश 


लॅख्यमनस तस वुछिथ जन पेयि पिश। 
बज़ॉहिर लॅख्यमन गोव सेठाह ख्वश 


अँदुर्य किन्य ह्येत्य तँम्य त्राव॒न्य व्वश | 
यज़तु सान नादुक बेहनोवुन 


बड़ ठीख पॉठ्य ख्योबुन त चोवुन। 
बोवनस सोरुय हाल अवहाल 


किथ॒ पॉठ्य तति गोस माला माल | 
आँखर नादकन ह्योत नेरुन 


नेरवुन तॅम्य वोन लॅख्यमनस कुन। 
शशतुर थम्ब चे निश अमानथ 


आमुत छुस ब॒ सु निन बापथ। 
दुन च्वन नफरन दिम मोज़ूर्य 


पानस सत्य पकृनावन तूर्य। 
लॅख्यमन यारन वोनुस फीरिथ 


qag बुथि हॉरान सपदिथ। 
गुदामस मंज़ ओसुम थोवमुत 


TRI सोरुय ओस ख्योमुत। 

त्रुकमुत ओसुख दंदव सत्य 

सुय ख्यथ बेयि नवेयम गगर कृत्य। 
नादकन ज़ोन गोव यि बद नियथ 

अथ प्यठ थोवनस कॅरनस सथ। 
वोनुनस तथ थम्बस आयि बलाय 

व्वन्य क्याह गोव he छु न॒ परवाय। 
गगरव ख्यव चॉन्य छे न गलती 

म्यानि यार कथ यि छे मोमूली | 
अमि बापथ गछ म॒ परेशान 

ख्योव येलि गगरव गोव स्यठा जान। 
यि छु संसारा युथुय बदज़ाथ . 

येति यिथ्य कॉत्याह गछान वॉर्यदाथ। 
प्योम याद छुम मे अख चीज़ ओनमुत 

परदेस प्यठ अख त्वहफ चे क्युत। 
रामू पुन दिन मे स॒त्य i 

तस कित्य छिम अँनिमत्य तमाशि कत्य। 
व्वपरस अथि हेकय न॒ सूज़िथ i 

लॅख्यमन सैठाह ख्वश गोव यि बूज़िथ | 
सूंचुन कारगर गेँयि म्याँन्य चाल 

श्रप्योम हत बद्यन हुंद माल। 
अमि अलाव बैयि डाँल्य वात्यम. 

नेचिविस आलव कोरुन यकदम। 
FeR पंदाह मरि लॅडकाह आव 

नादकस सत्य सुय जल जल द्राव। 
नादकन ASH न्युव सुत्य पानस | 

गरि थोवुन लॅदिथ ताह खानस। 

अँदर कनि ग्वड ख्यॉविथ त॒ चॉविथ 

न्यँबर्य किन्य थोवनस कुलफा RAI 
लॅख्यमन नेचिविस ओस प्रारान 

चेर ताम वोतुस न॒ आव लारान। 
यारस प्रुछुन लेंडक गोव कोत 

नादकन बनोव बुथ गम॒ होत। 
वोनुनस यार म्यानि चोन रामू 

; वति प्यठ वारिल्य छठ दिथ न्युव। 

असमान AS आव वुफान वुफान 

पंजन मंज़ न्युव तँम्य वुछान वुछान। 
लॅख्यमनन वोनुनस छुख वनान क्याह 


यि ति छा अज़ ताम बन्योमुत ज़ांह। 
नव जवान लॅडकस निया वार्युल 


छुख वनान Mer अपुज़ बिल्कुल। 
ओर योर ह्यँच तिमव करन्य गोर गोर 


लुख समेयि sa पँक्य वोथ स्यठाह शोर | 
लॅख्यमनन वोनुनस व्वन्य हावय 


हॉकिमस अथि प्रुछुनावय। 
नादकन कोरुस योर्‌ तकरार 


अदालतस मंज़ वॉत्य आँखर कार | 
लॅख्यमनन वोन जज सॉबस कुन 


नादकन नेचुव मे चूरि थोबुन। 
चूरि निथ छे न॒ पताह क्याह कोरनस 


जिनाब नेचुव मे गछि वापस | 
जजन वोन नादकस कर च॒ बयान 


छा यि पोज़ लॅख्यमन क्याह छु वनान। 

नैचुव यैम्य Ye छुथा चूरि न्यूमुत 

क्याज़ि न्यूथन तु निथ कति थोवुथ | 
नादकन FS असमानस कुन 

जज सॉबस अथ सत्य होवुन। 
वुडवन्य वारिल्य अँक्य fea छठ 

मै ब्रोंठ कनि तँम्य न्युव जठ पठ। 
जिनाब वन्य तव क्या ब कर हा 

पख मा आसम ब॒ ति वुड़ हा | 
जजन वोय टेबुल बड़ खशम सान 

नादकस वोनुन क्याह छुख च॒ बकान। 
ASH ह्यथ ISM अख जानवर 

अदालतस मंज़ छुख वनान टर। 
नादकन वौन जिनाब तेलि कोत गोव 

दाह मन शशतुर गगरव ख्यव। 
गगर येलि ह्यकन शशतुर थम्ब ख्यथ 

वार्युल क्याजि चलि न लँडक ह्यथ। 
जज गव हॉरान प्रुछनस क्याह 

नादकन वन्य साँरय दॅलीला। 
नॅन्य द्रायि सॉरय असलियथ 

लॅख्यमन खॅजिल गव बूज़िथ यि कथ। 
दोपुन नादकस शशतुर थम्ब निन 

वापस मे पनुन रामू दिन। 
TA TRA बेयि ह्यॅचनस मॉफी 

यिथ पॉठ्य ओर योर गॅयि सॉफी। 


( प्राति कश्च २००० किताबि मंजु) 

स्वखन ड्स 


मै छा कँशीरि हंज़ चेट्य 
रतन लाल शाँत 


ऊत्र अकि gg प्यव स्वखानंद सुबहॉय वॉतिथ। आंगन अँदरय दिचुन 
क्रख, हे अती छुखसाँ ?'तु येलि आवाज़ प्रज़नॉविथ दारि किन्य द्रास, 
, तती प्यठ वोनुन, “गव गरी छुख। लूकन हुँद्य पॉठ्य छुख न न्यबर 
नीरिथ वान पैंजि प्यठ बिहिथ वति पकवृन्यन बतंग अनान।” 

सु गव यि वॅनिथ खॅसिथ तु मे alc कनि खड़ा। मे ओस चायि 
कप ऑकिस अथस मंज़ त अखबार बेयिस क्यथ। तसुंद वोलुन 
ओसुम नु फिकिरि the तौरमुत। यीच हन ऑस साफ ज़ि सु ओस वति 
प्यठ कॅम्य ताम रचर पाठ बहानु रोटमुत। त क्याहताम ओसनस 
वोनमुत यूस न॒ अँमिस श्रोपमुत ओस। आदत मूजुब ओस व्न्य कथ मै 
Ud MER HSA आमुत। 

ब॒ वोथसस हमदर्दी सान, स्वकजू! ब॒ क्याज़ि करख ged 
दुशमन तंग? बेयि छुवोसु त्वहि ब॒ wie वान॒ पैजि oe बिहिथ 
वुछमुत ? ” 

तस गव तसला ह्युव त ब्यूठ पथर। मगर म्यानि अथ व्याख्यायि 
कुन दिग्तुन न॒ कांह तवजू। सु गव यि जि कथ डॉजिन।ज़न त मे he 
प्रछमुत ओसमस यथ न॒ जवाब दुन यछान ओस त॒ अवय डोलुन कथि 
Be रव्ख। “ तलसॉ अज़ क्या छि हेडलाइन ? ” 


गी 

अखबार म्यानि अथ॒ मंज़ निथ पौरुन न॒ पानु कॅह। पथर थौवुन 
तँती। “चय वन व्वन्य क्याह छि ताज़ खबर | तिमन फज़ूल नफरन 
स॒त्य कलाम करुन गव रबि ख्वडस कॅन्य दिन्य। 
ज़ाहिर ओस ज़ि स्वखानंद जी महाराजस ऑस न वान पॅजि 
प्यठ आमुत सवाल किनु कम्यंट किनु क्याह मॅशिथ गोमुत। यिथ॒ कॅन्य 
ओस बदल बदल कथ तुलान मगर ह्व कथ ऑसुस कानि तल। मे 
बड्योव इश्तियाक | 

“TER, त्युथ क्याह वोनहव त्यहि ज़ि cafe चे बखॉलन सख 
बेकरॉरी बासान। दिल खूलिथ वॅनिव मसल क्याह छु? ” 

“ हे चे प्रुछमय ना खबर क्याह छे? तिमन ति Te | मे देप 
वान पैंजि प्यठ बिहिथ छि सुब प्यठ शाम ताम अखबारच॒य खबर दगान 
आसान। वेयि क्याह कॉम छे तिमन। तोर वॅथिम यि दॉपिज़ि ति जेफि। 
हे कॅशीर छे दज़ान त॒ च॒ छुखा प्रछान खबर क्याह छे? वनसॉ वन्य ब 
Me सना कर अगर aR दज़ान छे ...? मे जोन पंडित 
स्वखानंदस छु आरामदेह सोंचस खलल गोमुत। ब॒ वोथसस, “हे त्राव 
महारा। बोज़ ब॒ वनय। पंजाबस हिमाचलस तु उत्तराखंडस छु त्यूत रूद 
प्योमुत युथ तमाम अलाकन सँहलाबन डुव द्युतमुत Bl दिलि ति छु 
खतर बड्योमुत। बाकृय ... ” 

तँम्य नियि मेन्य कथ मंज़य चॅटिथ ... “हे सँहलाब गौयसाँ 
बेज़ार। यि छे ना मे खबर |” 

' झारखंडस मंज कॅर भाजपाहन शिबू सारेन संज़ि पार्टी सुत्य 
रेलिथ हकूमथ कॉयिम |” मे वॅन्य तॅमिस ब्याख ताज़ खबर। 

बूजिथ गव सु थोद वॉथित, “हे भाजपाहन ति कोर तीयि 
काँग्रस या सीपीएम करिहे -मोकुक फॉयिद युथ केंचन लुकन नोकरी 
बनि |? 

व्वन्य क्वसु सना खबर वन ब॒ अँमिस युथ अँमिस तसला यियि; 
HEA खबर BI न तवजुहस लायख बासान त॒ कँशीरि हंज खबर छु न॒ 
बोज्ञन्य यछान | बॅल्कि कँशीरि हुंद नाव बूजिथय छु ओर खेनि व्वथान । 
ब॒ ओसुस अँथ्य सोंचस त सु आव मै ब्रोंठ कुन । 
“हे बति हसाँ छुस काँशुर । मै ति हसॉ छै फिकिर मगर चेट्य 
छम न॒....” 
व्वन्य द्राव कथि शल | सु छु सही पॉठ्य HMR vera 
हालातव गीर कोरमुत त परेशॉनी छस अँकिस बेय सुंद्य पॉठी | 
द्वहय छु अखबारच सारिव॒य Gg बॅड स्वरखी परान याने कॅशीरि 
कृचन जायन HSS पुलसस प्यठ हमलु त॒ पुलसन कति चलॉव 
TA | यिम खबर छे तमिस परेशान करान त॒ सु छु यिमन प्यठ 
सोंचान सरान | जेर we यिवान तिमन मॅहलन, पार्कन गामन, 
सरयन त बाज़रन हुंद्य नाव बूजिथ येति शहरी जवानन त॒ पुलसु 
जवानन दरमियान जंग सपदान छु | चस छुस गछान मगर कांह 
हल OM न कनन गछान अथ मामलस मुतलक | व्वंगव सु छु न॒ 
अथ प्यठ बहस PRY अस्मॉन्य HY करान FT चासा PRA 
ल्वतान तु पत॒ पनुनिस ode लंगरस लगान | यि ति छु सु वुछान 
जि ज्यादु लूख छि यी करान | बहसा बहसी करान | तवय छु न॒ 
तिमन सुत्य कथ बाथ करनस पछ करान | तति छु चलान त 
लुकन छु बहान यिवान तँमिस टावस तुलनस | Rw छु मे 
निश यिथ बोस लोचरावान तु असली रूपस मंज़ यिवान । 
वुन्यकिस यि वॅनिथ जि ब छुस ना कॉशुर..... वोन तॅम्य वारयाह | 
मै ऑस तसंज़ हमदरदी | 

“कर न सॉ ब॒ कॅशीरि हुंज कथ । मे क्याह मॉरिव ?” सु 
वौथ मे कुन | 

“दुशमनन तुंहद्यन माहरा | सु कुस अनि त्युथ जुरथ जि 
त्वहि लागि अथ | Me हय कथव चोरव सृत्य राम राम 
We” 

“गव ना ब॒ छुस ज़्याद कथु करान ?....बस व्वन्य त्रॉव मे कथय 
करुन्य । मे क्या कॉम कार छु ना ज़ि कासि हुंद कुमती वख कर्‌ ज्ञायि ?” 

“बेशक !” मे लोय तॅमिस कथि ge तीर तिक्याजि म्यानि 
खत कुस ज़ानिहे तॅमिस | तॅम्य संद्यन स्वखनन कुस ओस 
म्यानि खत ज़्याद शान दारान | मगर शुकुर सु ओस बदल 
हॉर्यसातन सन्योमुत त॒ म्यॉन्य कथ बूजुन न॒ कैह | 

सु वौथ बैयि थोद as कमरस अंदर ओर योर करनि | 
तसुंदि मनच व्याकुलता ऑस नु तस करार दिवान | तवय तु 
वोथ बैयि -“मै छा साँरय खार मटि ? मै छु न॒ सोंचुन कँशीरि 
मुतलक | सोंचि ति क्याजि ? मे त्रॉव स्व कथाह ? मे क्याह त्रॉव, 
तमि त्रोवुस ब॒ | वन्य कैर्यतन क्याह छुस करुन मे वराँय !” 

बस यि वेंनिथ ठँहर्‌यव सु | दंदन तल छुनिन ज़्यव तु खून्नमुत 
ह्युव ब्यूठ मे कुन वुछनि | ज़नतु कांह फ्यार कोमुत ओसुन! 

तसुंदि बुथिच लाचारी मंज़ छु मै तिछुय हिश लाचॉरी बोजनु 
यिवान य्वसु तिमन लूकन हुंदिस बुथिस प्यठ ति लबनु हैकि यिथ यिम 
स्वखानंदस टीफ चटान वानु पैंजि प्यठ कॅशीरि प्यठ बहस करान 
आसान छि । 

तबसर 


वॅली मोहमद अँसीर किशतवाडी फर्श-ए-गुल (शॉयरी हुंज़ सॉबरन) 
जम्मू , 200. 


T लफज़न हुंद कुन AHS 'असीर' छु हावान जि वली 
मुहम्मद किश्तावॉडी कत्य बॅड्य शख्सियत छि। मसलन: 'अ' 
(अभय), सः (सत्ग्वनी), ई' (ईश उपासक), 'र (राग द्वय रोस)। 
“असीर' लकब छु ग्वनव त॒ कर्मव यिमन बख्शनु आमुत युस लूबुवुन तु 
थ्यकुवुन छु। अकिस ग्यान॒वानस तु ग्वनुवानस छु यि ज़न्म स्वफल 
करन बापथ पाँच्चव मरहलव किन्य गुज़रुन आसान: 


० श्रद्धा त वेशवास 
० ज़रस ज़रस मंज़ दयि Ye वास अन॒बावुन 


० पनुन मन त यंद्रेयि शोमरावृन्य युथ बुथि हेकि पॉन्य पानस स्वछ तु 
स्वबेखक्य मस खॉस्य चॉविथ 


* व्यपरीत हालातन मंज़ पनुन पान व्यप्रावुन, त 
७ लुक सीवा, दयि सीवा मानन्य। 


म्यानि रायि छि असीर सॉबन यिम qaaa वत मंजिमच्च तवय छि गाहे 
दयस थदि नाद लायिथ, गाहे शिकव शिकायत कॅरिथ, गाहे शब्द रफ 
लोल Ae जॅरिथ पनुन फोटमुत बोस ल्वच्चरावान। 
SR नज़र किताब 'फर्श-ऐ-गुल' छि वँली मोहमद ऑसीर 
किश्तुवाड़ी सॉबन्य ताज़ शार सोंबरन। असीर सॉब छि अदबी लिहाज़ 
PREM खत किशतवाड़क्य मारूफ तवॉरीख नवीस, अदीब त शॉयिर 

यिम उर्दू त कॉशुर द्वशवन्य ज़बॉन्यन मंज़ नसर त॒ नज़्म लेखनस मंज़ 
पनुन थोद मुकाम थवान। 'फर्श-ऐ-गुल* किताब छि तिमव हमुद, 
मुनाजात, नात, सलाम, मरसिया, गज़ल त नज़्मन हुंद अख खूबसूरत 
गुलदस्तु असि ब्रोंह कनि थोवमुत। बॅलिव goa असीर सॉब किथ॒ 
कॅन्य छि पनुनि शार सोंबरनि येमि (हम्दु' स॒त्य दस तुलानः 

g पासे गव सदा अल्ला हु अकबर | 

परान पानय फिज़ा अल्ला हु अकबर || 

सु छु प्रथ जायि आसिथ लामकां पोज़। 

दिलन हुंद दिलरुबा अल्ला हु अकबर || 

बका हॉसिल छु बस तस लायि ज़ालस। 

छुना बाकी फन्ना अल्ला हु अकबर || 
अल्ला छु अवल तु इतिहा याने ग्वड तु अंद। अल्ला छु असि wg 
करान, पालान प्यतुरान त॒ आखर छु पानस॒य निश बेयि निवान। तमि 
किन्य छु परम पोज़ सुय अल्ला, बाकय छु सोरुय अपुज़। दयि वति 
N get अथि यियि, सु छु पोज़ बाकृय छु अपुज़ सोरुय। तिक्याज़ि 
दय छु संसॉर्‌य रफ मायाज़ाल वाहरान त तस आदमस छु इम्तिहानव 
एफ कोहवचि खॉरिथ क्रेछि ag आसान त म्येछि ति बनावान, युस 
तसंज़ि लोंचि थफ कॅरिथ तसंदिस सायस तल यिनुच कूशिश छु 
करान। सु छु रूहॉन्यतुक ग्यान त॒ संसाँर्‌य व्यवहॉर्‌य ग्यान द्वशवय 
प्रॉविथ संसाँर्‌य रफ नावि तार पानय लबान। 

असीर सॉब छि प्रथ कर्मस सत्य दय थवान, पनुन सर पॅद्यन 
तल त्रॉविथ रहमतुक सायिबान अल्ला तालाहस मंगिथ शाँती अनुभव 
करान। तिम छि मुनाजातक्यन यिमन शारन मंज़ अल्ला ताला सुंद 
वैबव तु ऐश्वर्य व्यछनिथ ग्यवान तु तिहुंद च्वपॉरय बासुन यिथ कॅन्य 
इज़हार करान: 


बागन अंदर मे वुछमख, पोशन अंदर मे बुछमख। 
आशक ब॒ गोस यकदम, परवरदिगारि आलम।। 

थदि शानि वोल मौला, खॉलिक छु कायिनातुक। 
सॉरी अत्यन छि सरखम, परवरदिगारि आलम।। 


मनकबत असरारिया ` मंज़ छि असीर साँबन्य दास॒ बावय पास 
करनुच इल्तिजा नज़रि गछान। तिम छि तिहुंचे खुमखानय मस च्यनुच 
आश थावान, युस पोशवन्य सीरी तु शाँती छु बख्शान। तिमन छु पूर 
ग्यान जि यि thor ति ज़ीव करान छु सु छु सोरुय प्रालब्बद बॅनिथ 
तिमन गल्तियन या रत्यन आहमालन हुंद फल रफ तस श्रोंहकनि सातु 
सातु Soa सपदान चूकि असीर सॉब छि ख्वश मिज़ाज़। तिम छि 
सारिन॒य पोज़ लोल बॉगरान, तमी छि पनुन्यव शारव सत्य शाहि 


असरारस ÈR ख्यश करनुच कूशिश करान तु रहमत बापथ पुन 
दामन फहलॉविथ यिथ Wes वनानः 


मिनथाह थाव्यम गम चलुराव्यम, दीदार हाव्यम शाहि असरार NS 


खुमखान पनुने दामाह चाव्यम, दीदार हाव्यम शाहि असरार Se 


अहमाल पनुनी नज़रन तल छिम, थर छम कमि बुथि खसु अस्तान। 


खलकन मंज़ यिन मे मंदछाव्यम, दीदार हाव्यम शाहि असरार Re. 


ज़िन्दगी go तलख अनुबव छि असीर सॉबन गज़लन मंज़ बयान 

कँर्‌यमुत्य। तिम छि दयि लोल ल्वलुविथ लोलु नार मंज़ पनुन पान 

पँयिथ, तिम वत॒ Pea छंड्य लोल ज़ख्मन मरहम यिथ॒ कॅन्य करान: 
येलि तापस मंज़ येति तन ज़ालख, अदु शैहलख तय शेहजार रटख। 
येलि नार छटन च्च ति तन दारख, अद जान वंदी जानान पगाह।। 


सँयदिना इमाम हुसेन अलई असलाम तु तिहद्य जुर्यातन तु अकरबाहन 
इंज़ करबला कि ग्रीशम AN दज़वनिस स्यकि सँहरावस मंज़ फाक्‌ तु 
रशि त्रेशि करवन्य असहाय हालातन मंज़ कॉबिल रशक तु यादगार 
क्वरबॉनी येम्य दीनि इस्लामस जाविदॉनी त सबकत अता कॅर, छि 

संगदिल आदमन ति छूट छूट करनावान। सु मंजर याद PA कँर्‌य 
छि तिम दिलच दग ऑछव खून हॉरिथ शेहलावान। असीर सॉब ति छि 
पनुन्यव मरसियव दस्य यि दग त॒ छूट छूट यिमन शारन मंज़ यिथ 


कॅन्य बावान, यिम स्यठाह सनुर्वेन्य छिः 
यिमव लखते जिगर दर करबला Sea a हॅत्य क्वरबान। 
तिमन मज़लूम जानानन सना नज्ञरान क्या सोज़व।। 
यिमव जामे शहादथ च्यव सुपन्य दर राहि हक क्वरबान | 
तिमन बेबाक इन्सानन सना नज़रान क्या सोज़व।। 


किताबि मंज़ शामिल किशतुवाड़ अनवान पाबन्द नज़मि मंज़ 
पनुनि किश्तुवाड़ वतुनुक नकशि खूबसूरत अंदाज़स मंज़ असि 
ब्रोहकनि पेश करनस मंज़ असीर सॉब कामयाब रूद्यमृत्य। पूतिनाग, 
नागीश्वर, Wart, ae थोंग्य, दीवदारन, चवगान, नागन, पाडरूक 


नीलम, च्रॅदरबागा अलमदार  हेन्द्य मुस्लमान मिलुच्चारुक ASR असि 
बोंहकनि तिथ॒कॅन्य पेश कोरमुत ज़न छि पनुन्यव अँछव अँस्य सोरुय 
वुछान। हालांकि मे छुनु किश्तावडुक दर्शुन ig बुन्युकताम कोरमुत। 
वन्य छुम दिल यछान ब॒ ति बुछिहा अमि खूबसूरत जायि ga मंज़र 
येति यिथ्य लालन छु ज़न्म ह्योतमुत। 
१९९० As युस तलातुम सानि रियासुच्न मंज़ वोथ यथ 
आवलुनिस मंज़ आयि सॉरी हेनु। मॉली, जॉनी तु सफाकती न्वकसान 
बुस तुलुन प्यव, यथ मंज़ बेकसूर Fs शुर्‌य, ज़नान, मर्द रहमति हक 
WA, रंग मन्दयोरियन तु जायदादस सपदेय सूरफख, wa गव 
कनन त्राहि त्राहि। तमि सृत्य गयि सॉरी मुतॉसिर। कॅह गँयि 
दमर्फेट्य, che गॅयि बोवल त॒ केच्चव होत ज़्याद बोलुन। कलमकार, 
शॉयिर त॒ ऑदीब ति रूद्य शब्द रफ अथ गट्कारस dag वक्तु ज़्यव 
दिवान। असीर सॉब ति छि यिथ पाँठ्य पनुनि गज़लि मंज़ यि दोद 

बावान युस जिगरस पार पार छु करान। मगर शॉयिर छु सुती आश ति 
थवान योद लोल पानवन्य अख ऑकिस बेयि बॉगरावव, रूशिम॒त्य दिल 
रलन तु बेयि बनि प्रोन ह्युव यकुथ त मिलच्नार। 

बे सबब लॅग्य कल व्वथन व्न्य, बोज़ि कुस तय कस वनव। 

कन थवान अपुज़्यन कथन, बोज़ि कुस तय कस वनव।। 

खून दॅरियावा छु जॉरी, अहलिकलमन होश डॅल्य। 

बुठ वॅटिथ तिम क्याह वनन व्वन्य, बोज़ि कुस तय कस वनव।। 

प्रथ अखाह WS बॉगरावुन उल्फलुक मस राथ दोह। 

दूर ऑसिथ दिल रलन व्वन्य, बोज़ि कुस तय कस वनव।। 


दोन रसमुलखतन (नसतालीक तु देवनागरी) मंज़ किताब 
छॉपिथ छि असीर सॉबन अख बॅड थ्यकृवन्य मिसाल कॉयिम PRA 
AR नज़र 'फर्श-ए-गुल' SI आम लुकन तान्य वातनावनुच 
इमानदाराना कूशिश कॅरमच। मे छु पूर यकीन ज़ि आम लूकन लगि 
अमि किताब हुंद कलाम ख्वश य्वस न्यबर्‌य ति तीच्चा ख्वशडोल तु 
नुन्द॒बॉन्य छि यीच्ना अंदर्‌य छि। 

वॅली मोहमद असीर किश्तवाडी छि हर दिल अज़ीज़, AA 
बुज़न्य, मुहकिक संजीद अँदीब, नर्म दिल, थदि पायिक्य शॉयिर तु 
समाँजी कारकुन अलाव अज बहसति जम्मू व कश्मीर डर्‌यकटर 
जनरल फयनानुस किस बॅडिस ओहदस प्यठ तैनात। यिम कथव तु 
अथव छि लूकन शेहजार बॉगरान। योद तहकीकी पॉठ्य अँकिस 
अँकिस लफज़स सनव तेलि छि अख किताब ति कम। खॉर म्योन छुस 
आर्शिवाद | दय सूजिनस स्वन कलम, ज़्यूठ आय त॒ म्यूठ ag अतन त 
वतन। 


संतोश शाह “ACTA” 

SEF वचन 


प्रिय कौल सॉब 
१ 

वाख वोत। वाखस छु बैयि शाह फ्युर गोमुत यि छै स्यठा खोशी हंज़ कथ। व्वमेद 
छम तुहंज़ि सरपरस्ती मंज़ प्रावि वाख ज्यूठ आय | मगर बासान GA वाख छु हना 
लागर गोमुत। 

ब॒ छुस त्रे मोखसर नज़मु तु अख लेख सोज़ान। लेख छु छोथ॒य मगर 
मज़मून छुस सॉद॒रवार। तोहि Gen टातित ज़ॉनिव तोह्य त॒ दय। .... 

ate कुन तैय che हुकुम आसि याद क्र करुन... 

तोहि आय तु ओरञ्जुव कांछान, 


gee 


पृथ्वीनाथ मधुप 


प्रिय ओमकार कौल जी 


वाखुकिस रंग्‌ रूपस मंज़ छु हुरेर सपुदमुत। अमि खॉतर छुव मुबारकबाद | 

ब छुसोव अख पनुन अफसान चोक्‌ दाँर सोज़ान। यि छु १९६० हस मंज, 
रेडियो कश्मीर पैठ नशर संधुदमुत। तु पत॒ छप्योव oe रिसालस मंज़ ति। मै 
सपदि खोशी अगर तोह्य यि वाखस मंज़ छाँप्यून। 


जान खॉहिशव सान 
तुहुंद 

@ 

दीपक कौल 

लेखन aed 


श्री बाल कृष्ण संयासी, 276, Southend Apartments, Pulpralhad 
Pur, नई दिल्ली ।।0044. 

डॉ० रतन तलाशी, कश्मीरी डिपार्टमेंट, कश्मीर युनिवर्सिंटी,श्रीनगर ।90006 

श्री पृथ्वी नाथ मधुप, 58/7 सरस्वती विहार, तालाब तिल्लो, जम्मू 80002. 

श्री रोशनलाल रोशन, 8/469 XFER 4 वैशाली गाजियाबाद 20।0!0 

श्री दीपक कौल मेलकोल पब्लिक रिलेशंस, 24 फिरोज़ गांधी रोड, लाजपत 
नगर ILL, नई दिल्ली ] ।0024. 

डॉ० रतन लाल शांत, 904 सुभाश नगर, जम्मू ।80005. 

स्व० मोती लाल साकी 

श्री त्रिलोकी नाथ धर कुंदन बैंगलोरू 

श्री मोती लाल नाज़ 95, नेहरू अपार्टमेंटस, कालका जी, नई दिल्ली 

डॉ० मुहम्मद यासीन शाह डिपार्टमेंट आफ फार्मेस्यूटिकल साईंसिज़, 
युनिवर्सिटी आफ कशमीर, श्रीनगर !90006 

श्री मोती लाल मसरूफ जम्मू 

श्री अशोक कुमार रईस, 94/2, ए ब्लाक, रूपनगर एन्कलेव, जम्मू |800I3. 

So महफूज़ जान, कश्मीरी विभाग, युनिवर्सिटी आफ कश्मीर, श्रीनगर 

डॉ० बी के मोज़ा, 2LX2302, UTSA, AG/I/D New Town, 


Rajarhat, Kolkata 70056. 
निसार नदीम, उत्तर क्षेत्रीय भाषा केंद्र, पटियाला 47002. 


स्व० प्रेमनाथ कौल अर्पण 
श्रीमती संतोश शाह 'नादान' जम्मू 


श्री पी एन काचरू, 704, सबज़ार हाऊसिंग सोसयटी, प्लाट 4, 
सेक्टर 45, फरीदाबाद 

